title: Vesipyörre

text: Vesipyörteen pyörimisnopeus riippuu pyörteen koosta ja tuulesta. Suurimmat vesipyörteet voivat pyörteillä jopa 20–30 km tuntivauhdilla otollisissa oloissa. Maailman nopeimpia vesipyörteitä ovat Saltstraumen Bodøn ulkopuolella Norjassa (nopeus 37 km/h); Moskstraumen Lofooteilla Norjassa (nopeus 27,8 km/h); Old Sow Eastportissa Mainessa Yhdysvalloissa (nopeus 27,6 km/h); Naruton vesipyörteet Japanissa (nopeus 20 km/h); ja Corryvreckan Skotlannissa (nopeus 18 km/h). Voimakkainkaan vesipyörre ei pysty upottamaan laivaa, mutta voi hukuttaa ihmisen. Fiktiossa on esiintynyt muutamia "tappajapyörteitä", kuten Kharybdis Odysseuksen tarinoissa tai Jules Vernen romaanissa "Sukelluslaivalla maapallon ympäri" (1869), jossa Kapteeni Nemo ohjaa sukellusveneensä Nautiluksen vesipyörteeseen. Vesipyörre esiintyy myös Edgar Allan Poen tarinassa "A Descent into the Maelström" (1841). Elokuvassa Lentävä Hollantilainen uppoaa valtavaan vesipyörteeseen taistelun jälkeen.


title: Alice Tegnér

text: Alice Tegnér (12. maaliskuuta 1864 – 26. toukokuuta 1943) oli ruotsalainen säveltäjä ja musiikinopettaja. Tegnér loi Ruotsin suosituimmat lastenlaulut, joista hyvin monet ovat tunnettuja myös Suomessa. Hänellä oli kyky eläytyä lasten ajatusmaailmaan ja luoda kansanomaisia sävelmiä.


title: Alice Tegnér

text: Alice Tegnérin poika oli tunnettu ruotsalainen urheilutoimittaja Torsten Tegnér.


title: Scotty McCreery

text: Scotty McCreery (s. 9. lokakuuta 1993) on yhdysvaltalainen laulaja, joka voitti "American Idol" -televisiosarjan 10. tuotantokauden. McCreery on nuorin miespuolinen "American Idol" -voittaja.


title: Scotty McCreery

text: McCreery syntyi vuonna 1993 Judy ja Michael McCreeryn perheeseen Garnerin kaupungissa Pohjois-Carolinassa. Hänen äitinsä työskentelee kiinteistönvälittäjänä. Hänen isänsä syntyi Aguadillan kaupungissa Puerto Ricossa puertoricolaiselle äidille ja yhdysvaltalaiselle isälle. Lapsena McCreery imitoi usein Elvistä ja aloitti kitaransoiton kymmenvuotiaana. Hän kävi West Lake Middle Schoolia ja lauloi valmistumispäivänään. Hän opiskeli myös Garner Magnet High Schoolissa, missä hän liittyi lauluyhtyeeseen "Die Meistersingers", joka esiintyy ympäri Yhdysvaltoja. Hän aloitti laulamisen tenorina, mutta vaihtoi bassoon äänensä muututtua. Hän voitti "Clayton Idol" -nimisen laulukilpailun Clayton Harvest -festivaaleilla Claytonissa Pohjois-Carolinassa ja oli yksi 36 finalistista "Rip the Hallways" -kilpailussa Pohjois-Carolinassa. Hän on esiintynyt erilaisissa paikallisissa tapahtumissa.


title: Scotty McCreery

text: McCreery osallistui "American Idol" -koelaulutilaisuuteen Milwaukeessa Wisconsinissa. Randy Jackson vertasi McCreeryä Randy Travisiin.


title: Scotty McCreery

text: Hollywood-viikon ensimmäisellä kierroksella, joka oli ryhmäkierros, McCreery liittyi "Guaps"-ryhmään. Hollywood-viikon viimeisenä sooloesityksenä McCreery esitti Josh Turnerin kappaleen "Long Black Train".


title: Scotty McCreery

text: Tuomarit valitsivat McCreeryn 24 parhaan joukkoon. Live-esiintymiset pidettiin miljoonien tv-katsojien edessä. Hän oli viiden eniten ääntä saaneen miespuolisen kilpailijan joukossa ja näin varmisti paikkansa top 13:sta.


title: Scotty McCreery

text: McCreery voitti "American Idolin" 10. tuotantokauden 25. toukokuuta 2011. 17-vuotiaana hän on toiseksi nuorin "Idol" -voittaja heti 6. kauden voittajan Jordin Sparksin jälkeen.


title: Scotty McCreery

text:
McCreeryn debyyttialbumi "Clear as Day" sijoittui lokakuussa 2011 Billboard 200 -albumilistan ensimmäiselle sijalle 197 000 kappaleen myyntimäärällä. Hän on ensimmäinen kantrilaulaja sekä nuorin miespuolinen laulaja (18-vuotias), jonka ensimmäinen albumi debytoi listan ykkössijalla.
"See You Tonight" (2013) ja "Seasons Change" (2018) ovat sijoittuneet Billboardin Country Album -listan kärkeen.


title: Scotty McCreery

text: McCreery on Grand Ole Opryn vieraileva taiteilija.


title: Scotty McCreery

text: McCreery on kristitty: hän kuuluu eteläiseen baptistikonventioon. McCreery avioitui kesäkuussa 2018 Gabi Dugalin kanssa.


title: Nabeshima

text: Nabeshima voi tarkoittaa seuraavia asioita:


title: Alkemisti löytää fosforin

text: Alkemisti löytää fosforin () on englantilaisen Joseph Wrightin maalaus noin vuodelta 1771. Maalaus, joka on kooltaan 127 × 102 cm, on Derbyn kaupunginmuseossa. Teoksen koko nimi on "The Alchemist in Search of the Philosopher’s Stone Discovers Phosphorus and Prays for the Successful Conclusion of his Operation, as was the Custom of the Ancient Chemical Astrologers".


title: Alkemisti löytää fosforin

text: Maalauksen alkemisti on yrittänyt kehittää viisasten kiven, joka muuttaisi muut metallit kullaksi, ja keksii fosforin lähes vahingossa. Wright maalasi työn sata vuotta fosforin löytämisen jälkeen. Wrightin on arveltu saaneen aiheensa fosforin oikean löytäjän Hennig Brandin elämästä, ja hän tutustui alan kirjallisuuteen ennen työn maalaamista.


title: Alkemisti löytää fosforin

text: Teoksessa on uskonnollista kuvastoa: rakennus muistuttaa kirkkoarkkitehtuuria. Polvistuneen alkemistin asento muistuttaa rukousasentoa uskonnollisissa maalauksissa.


title: Alkemisti löytää fosforin

text: Wright on sijoittanut valonlähteen kuva-alaan kuten monissa muissakin tunnetuissa töissään.


title: Aapo Rapi

text: Aapo Rapi (s. 1977, Savitaipale) on suomalainen kuvataiteilija. Hän on opiskellut Tampereella ja Edinburghin College of Artsissa.


title: Aapo Rapi

text: Vuonna 2006 Rapi vieraili Villa Karo-stipendiaattina Beninissä suomalais-afrikkalaisessa kulttuurikeskuksessa. Vuonna 2011 hän sai Taiteen keskustoimikunnan jakaman kuvittajien ja sarjakuvataiteilijoiden 4000 euron arvoisen kirjastoapurahan.


title: Aapo Rapi

text: Rapin sarjakuva-albumi "Meti" oli ehdolla vuoden 2011 Angoulêmen kansainvälisillä sarjakuvafestivaaleilla Ranskassa.


title: Aapo Rapi

text: Rapi asuu ja työskentelee Helsingissä ja on mukana Kutikuti-kollektiivissa.


title: Sinebrychoff

text: Sinebrychoff tarkoittaa muun muassa seuraavia:


title: Pääteasema

text: Pääteasema () on Alastair Reynoldsin vuonna 2010 ilmestynyt tieteisromaani. Suomennos ilmestyi 2011.


title: Uesugi Kenshin

text: Uesugi Kenshin (, 18. helmikuuta 1530 – 19. huhtikuuta 1578) oli japanilainen daimio eli lääninherra, joka hallitsi Echigon provinssia.


title: Uesugi Kenshin

text: Kenshin oli Uesugi-klaania palvelleen Nagao Tamekage neljäs poika, ja syntyi nimellä Nagao Kagetora (). Vuonna 1536 Tamekage lähetettiin Kagan provinssiin taistelemaan Ikkō-ikkiä vastaan, ja hän menehtyi Sendannon taistelussa. Veljeksistä vanhin Harukage nousi perheen johtoon, mutta hän oli liian huonokuntoinen ja kyvytön tehtävään. 15-vuotiaana Kagetora sai osakseen mainetta puolustettuaan Tochion linnaa Uesugi-klaania vastustaneita kapinallisia vastaan.


title: Uesugi Kenshin

text: Kagetora kutsuttiin samana vuonna toistamiseen tukahduttamaan kapinaa, jonka Kuroda Hidetada oli aikaansaanut Kurotakin linnassa. Kuroda Hidetada antautui luvaten alkaa munkiksi, mutta palasi seuraavana vuonna aloittamaan uutta kapinaa. Kagetora kutsuttiin jälleen taisteluun, jonka päätteeksi Hiretada teki seppukun. 19-vuotiaana Kagetora nousi perheensä johtoon, ja hän sai Kasugayaman linnan omistukseensa, mutta toimi yhä Uesugin alaisuudessa.


title: Uesugi Kenshin

text: Vuonna 1551 Uesugin pitkäaikainen vihollinen Hōjō-klaani voitti Uesugin taistelussa, ja klaanin johtaja Uesugi Norimasa joutui pakenemaan Kasugayamaan. Kagetora suostui suojelemaan Norimasaa, mutta vaati tätä adoptoimaan hänet vallanperijäksi ja nimittämään hänet sekä Echigon daimioksi että "Kanto Kanreiksi", shōgunin valtuutetuksi. Norimasa suostui ehtoihin, ja Kagetora otti nimekseen Uesugi Kenshin vuonna 1552.


title: Uesugi Kenshin

text: Vuonna 1552 shōgun Ashikaga Yoshiteru käski Kenshiä julistamaan sodan Hōjō-klaania vastaan. Kenshin joutui myöntymään, vaikka oli jo samaan aikaan sodassa Takeda-klaania vastaan. Vuoteen 1554 mennessä Kenshin oli saanut haltuunsa Etchun ja Kozuken provinssit. Vuonna 1561 Kenshin piiritti Odawaran linnan, mutta joutui perääntymään kahden kuukauden taisteluiden jälkeen. Hän onnistui solmimaan liiton Hōjōn kanssa, ja adoptoi Hōjō Ujiyasun pojan vallanperijäkseen. Kenshin antoi tälle nimeksi Uesugi Kagetora. Kenshin eli buddhalaisen munkin tavoin eikä koskaan avioitunut, ja pysyi koko elämänsä selibaatissa.


title: Uesugi Kenshin

text: Kenshin ja Takeda-klaania johtanut Takeda Shingen kävivät kaiken kaikkiaan viisi taistelua Kawanakajiman tasangolla vuosina 1553, 1555, 1557, 1561 ja 1564. Vaikka taisteluissa kuoli sotilaita molemmin puolin ja taistelut saattoivat kestää viikkoja, ne käytiin hyvin herrasmiesmäisesti. Kun Hōjō-klaani katkaisi Takedan suolalähetykset, Kenshin lähetti tälle suolaa omista varastoistaan. Shingen ja Kenshin jakoivat myös kiinnostuksen kirjallisuuteen, ja viittasivat toisiinsa lohikäärmeenä ja tiikerinä, jotka olivat perinteisiä vastustajia japanilaisessa kirjallisuudessa. Sittemmin myös Kawanakajiman taisteluita on kuvattu laajalti Edo-kauden kirjallisuudessa.


title: Uesugi Kenshin

text: Kenshinin ja Shingenin kuuluisin kohtaaminen tapahtui neljännessä Kawanakajiman taistelussa. Tuolloin Kenshinin hyökkäys läpäisi Shingenin puolustuksen, ja Kenshin pääsi henkilökohtaisesti ratsastamaan Takedan komentokeskukseen. Shingenillä ei ollut aikaa tarttua miekkaansa, mutta onnistui torjumaan Kenshinin iskun tessenillä. Yksi Shingenin sotilaista tappoi Kenshinin hevosen keihäällä, ja kenraalit erotettiin toisistaan.


title: Uesugi Kenshin

text: Uesugi joutui sotaan myös Oda Nobunagaa vastaan, ja voitti tämän Tedorigawan taistelussa vuonna 1577.


title: Uesugi Kenshin

text: Kenshin menehtyi halvaukseen käymälässä vuonna 1578. Kenshinin tila oli jatkuvasti heikentynyt, ja hänen on epäilty sittemmin sairastaneen vatsasyöpää. Päiväkirjamerkintöjen mukaan Kenshin oli laihtunut paljon talvella, ja tunsi kipua rintakehässään. Hän myös usein oksensi syömänsä ruuan. Kenshinin tilaan on myös saattanut vaikuttaa tämän runsas alkoholin käyttö.


title: Uesugi Kenshin

text: Kenshinin kuolema tuli sopivaan aikaan Nobunagalle, minkä johdosta myös salamurhan mahdollisuutta on epäilty. Tunnetuimman tarinan mukaan Nobunagan lähettämä ninja piiloutui käymälän kuoppaan, ja iski keihään tai miekan Kenshinin peräaukkoon. Kenshinin kuolemaa seuranneet kuukaudet olivat hyödyksi Nobunagalle, sillä niiden aikana Kenshinin adoptoitu seuraaja ja siskonpoika taistelivat vallasta, mikä heikensi klaania.


title: Maine (kirja)

text: Maine () on saksalaisen Daniel Kehlmannin proosateos, joka ilmestyi suomeksi Tammen kustantamana maaliskuussa 2011. Sen on suomentanut Ilona Nykyri.


title: Maine (kirja)

text: Saksalaisen kirjallisuuden tähdeksi sanottu Kehlmann nousi julkisuuteen teoksellaan "Maailman mittaajat". Toisena suomennetun teoksen "Maine" hän on kirjoittanut romaanimaisen kertomuskokoelman muotoon, joissa kussakin on eri päähenkilö mutta joita yhdistävistä tekijöistä muodostuu kaari. Kertomusten teemana on identiteetin ongelma, ja niissä esiintyvät samat henkilöt kaleidoskooppimaisesti eri näkökulmista nähtyinä. Sinänsä vakavia asioita kuvatessaan Kehlmann käyttää pehmentäjinä huumorin ja ironian keinoja. Kehlmann tutkii informaatioteknologian ja ihmisen ”aidon” elämän törmäyksiä, Hamletin kysymystä, ollako vai eikö olla, ja vastaus on että ihminen sekä on että ei ole, kun on kyse nettitodellisuudesta.


title: Maine (kirja)

text: Tarinoiden päähenkilöt vaihtuvat. Ensimmäisessä mies saa kännykkänumerokseen näyttelijän numeron ja kyllästyy selittämään, ettei ole kyseinen henkilö. Toisen tarinan päähenkilö on tuo näyttelijä. Kaikkia tarinoita yhdistävänä tekijän on muun muassa se, että heillä on ihmissuhdeongelmia ja ongelmia oman minänsä kanssa. Tekstistä saa kuvan, että se on syntynyt vaivattomasti, mutta tarkastellessaan tekstiä lähemmin kriitikko Raija Hakala löytää kuitenkin perfektionistin. Otto Lappalainen taas huomaa tarinoissa eteläamerikkalaista maagista realismia.


title: Maine (kirja)

text: "Maine" on ollut Saksassa Der Spiegelin ja Focusin listoilla ykkösenä ja oli Spiegelin koko vuoden 2009 bestsellerlistalla kymmenentenä.


title: Maine (kirja)

text: Isabel Kleefeld on ohjannut kirjasta elokuvan "Ruhm", jonka ensi-ilta oli teattereissa syksyllä 2011. Elokuvaa ei ole esitetty Suomessa


title: Christopher Higgins

text: Christopher "Chris" Higgins (s. 2. kesäkuuta 1983 Smithtown, New York) on yhdysvaltalainen jääkiekkoilija, pelipaikaltaan laitahyökkääjä. Hän edustaa NHL-seura Vancouver Canucksia. Ennen Vancouveriin siirtymistä Higgins on edustanut Montreal Canadiensia, New York Rangersia, Calgary Flamesia sekä Florida Panthersia.


title: Cory Schneider

text: Cory Franklin Schneider (s. 18. maaliskuuta 1986 Marblehead, Massachusetts, Yhdysvallat) on yhdysvaltalais-sveitsiläinen jääkiekkomaalivahti. Hän edustaa NHL-seura New Jersey Devilsiä.


title: Cory Schneider

text: Schneider sai Sveitsin passin ollessaan 18-vuotias. Ensimmäisen kerran hän vieraili toisessa kotimaassaan vuonna 2012, kun hän pelasi NHL:n työsulun aikana Sveitsin pääsarjan HC Ambrì-Piottassa.


title: Cory Schneider

text: Vancouver Canucks varasi Schneiderin 26. vuorolla ensimmäisellä kierroksella. Hän aloitti ammattilaisuransa kaudella 2007–2008 AHL-seura Manitoba Moosessa ja pelasi ensimmäiset NHL-ottelunsa kaudella 2008–2009. Hän pelasi kuitenkin suurimman osan tuostakin kaudesta AHL:ssä ja palkittiin kauden päätteeksi Aldege "Baz" Bastien Memorial Awardilla sarjan parhaana maalivahtina. Kausi 2010–2011 oli ensimmäinen, jonka hän pelasi kokonaan NHL:ssä. Hän pääsi pelaamaan tuolla kaudella myös Stanley Cupin loppuotteluissa Canucksin vaihdettua Roberto Luongon pois maalilta loppuottelusarjan neljännessä ja kuudennessa ottelussa. Boston Bruins vei mestaruuden otteluvoitoin 4–3.


title: Cory Schneider

text: Työsulun lyhentämällä NHL-kaudella 2012–2013 Schneider nousi Canucksin ykkösmaalivahdiksi. Hänen torjuntaprosenttinsa oli runkosarjassa 92,7 ja päästettyjen maalien keskiarvonsa 2,11, kun Roberto Luongon vastaavat luvut olivat 90,7 ja 2,56. Kesäkuussa 2013 Canucks kuitenkin kauppasi hänet New Jersey Devilsiin vaihdossa ensimmäisen kierroksen yhdeksänteen varausvuoroon.


title: Moussa Sissoko

text: Moussa Sissoko (s. 16. elokuuta 1989 Le Blanc-Mesnil, Ranska) on ranskalainen jalkapalloilija.


title: Moussa Sissoko

text: Sissoko on edusti Ligue 1:n Toulousea vuodesta 2007 vuoteen 2013 asti. 21. tammikuuta 2013 englantilaisseura Newcastle United osti Sissokon riveihinsä. 31. elokuuta 2016 Sissoko siirtyi Tottenhamiin viisivuotisella sopimuksella. Hän pelasi ensimmäisen ottelunsa Ranskan maajoukkueessa vuonna 2009.


title: Moussa Sissoko

text: Sissoko on pelipaikaltaan keskikenttäpelaaja.


title: Uesugi

text: Uesugi voi viitata seuraaviin henkilöihin:


title: Mirel Wagner

text: Mirel Wagner (s. 3. joulukuuta 1987 Etiopia) on suomalainen laulaja-lauluntekijä. Hän julkaisi debyyttialbuminsa "Mirel Wagner" helmikuussa 2011.


title: Mirel Wagner

text: Wagner on etiopialaistaustainen ja hänet adoptoitiin vauvana Suomeen. Hän opiskelee maalausta ja on käynyt viulu- ja kitaratunneilla Töölön musiikkikoulussa.


title: Mirel Wagner

text: Wagner on keikkaillut muun muassa Joose Keskitalon kanssa, jonka tuotantoon hänen musiikkia on usein verrattu. Wagnerin musiikkia on verrattu myös Leonard Cohenin, Nick Caven, Joanna Newsomin ja Billie Holidayn musiikkiin. Wagner itse sijoittaa musiikkinsa folk- ja bluestraditioon.


title: Mirel Wagner

text: Levy-yhtiö Kioski julkaisi Wagnerin debyyttialbumin "Mirel Wagner" helmikuussa 2011. Ensimmäinen 1 000 kappaleen painos myytiin loppuun parissa kuukaudessa. Ensimmäinen single, "No Death", julkaistiin 12. elokuuta 2011. 22-Pistepirkkojen levymerkki Bone Voyage Recordings julkaisi levyn Britanniassa 23. tammikuuta 2012 ja muualla Euroopassa 21. lokakuuta 2011. Friendly Fire Recordings julkaisi levyn Yhdysvalloissa 26. maaliskuuta 2012. Elokuussa 2012 Wagner oli yhdysvaltalaisen Time-lehden verkkosivuillaan julkaisemalla 11 tutustumisen arvoisen artistin listalla. Toukokuussa 2013 Wagner julkaisi kappaleen "Is This What Love Looks Like" osana Naisten Linjan kampanjaa "Jaa salaisuus", jolla vastustetaan naisiin kohdistuvaa väkivaltaa. Kappale julkaistiin vain suoratoisto-palvelussa.


title: Mirel Wagner

text: Helmikuussa 2014 uutisoitiin, että Wagner on solminut levytyssopimuksen yhdysvaltalaisen Sub Popin kanssa. Elokuussa 2014 Mirel Wagnerin albumi "When the Cellar Children See the Light of Day" nousi Suomen virallisen albumilistan ykköseksi. Brittiläinen Mojo Magazine valitsi Wagnerin sen myöhemmin vuoden 2014 parhaiden albumien listalle. Maaliskuussa 2015 Wagnerille myönnettiin Nordic Music Prize vuoden 2014 parhaasta pohjoismaisesta albumista. Hän esiintyi BBC:n "Later... with Jools Holland" -musiikkisarjassa huhtikuussa 2015.


title: Mirel Wagner

text: Wagner esittää Ramones-yhtyeen kappaleen "I Wanna Be Sedated" Gore Verbinskin ohjaaman "A Cure for Wellness" -elokuvan trailerilla, joka julkaistiin lokakuussa 2016.


title: Lontoon Jenny

text: Lontoon Jenny oli tunnettu radiokuuluttaja, joka harjoitti jatkosodan aikana Englannin radiossa Suomen vastaista propagandaa. Jennyn persoona herätti Suomessa kiinnostusta ja Jahvettikin pohdiskeli saattoiko Englannin radiossa Suomen vastaista propagandaa harjoittava ”Lontoon Jenny” todellakin olla suomalainen. Alun perin ”Lontoon Jenny” oli Hj. Nortamon sanoittama ja Emil Kaupin säveltämä merimieslaulu, joka levytettiin ensi kerran vuonna 1928.


title: Lontoon Jenny

text: Myös Pallen sanoittamassa ja vuonna 1942 levytetyssä ”Pallen kevätlaulu” -kappaleessa viitataan Lontoon Jennyyn ja todetaan tämän menneen jo ihan sekaisin.


title: Kagan provinssi

text: Kaga () oli Japanin provinssi, joka kattoi nykyisen Ishikawan prefektuurin eteläosan. Sitä ympäröivät Echizenin, Etchūn, Hidan ja Noton provinssit. Kun Kaga oli Maeda-klaanin hallussa, sen pääkaupunkina oli Kanazawa.


title: Kouvolan keskustaajama

text: Kouvolan keskustaajama on Kouvolan kaupungin suurin taajama. Vuoden 2011 lopussa taajamassa oli 49 787 asukasta ja sen maapinta-ala oli 60,44 neliökilometriä. Väestötiheys taajaman alueella oli siten 823,7 asukasta neliökilometriä kohti.


title: Kouvolan keskustaajama

text: Kymijoki virtaa taajama-alueen halki pohjoisesta etelään. Taajaman alueella sijaitsee Kouvolan rautatieasema ja taajaman poikki kulkee kaakosta itään valtatie 6. Lännestä keskustaajaman suuntaan vie valtatie 12, koillisesta ja kaakosta puolestaan valtatie 15. Pohjoisen suunnasta taajamaa lähestyy kantatie 46.


title: Kouvolan keskustaajama

text: Ennen Kouvolan seudulla tehtyä kuntaliitosta Kouvolan keskustaajama ulottui kolmen kunnan alueelle. Vuoden 2005 taajamarajauksen mukaan Kouvolan keskustaajaman asukkaista Kouvolassa asui 30 675 henkeä, Kuusankoskella 19 646 henkeä ja Valkealassa 346 henkeä. Tuolloin taajamassa oli yhteensä 50 667 asukasta ja sen maapinta-ala oli 59,8 neliökilometriä.


title: Saloisten Reipas

text: Saloisten Reipas on vuonna 1948 perustettu urheiluseura Saloisista. Seuran lajeja ovat hiihto, ampumahiihto, hiihtosuunnistus ja suunnistus.


title: Saloisten Reipas

text: Saloisten Reippaan urheilijat ovat saavuttaneet muun muassa 16 mitalia maailmanmestaruusmitalia lajien eri ikäluokissa.


title: Sepän paja

text: Sepän paja () on englantilaisen taidemaalari Joseph Wrightin töissä toistuva aihe. Hän teki aiheesta viisi öljyvärimaalausta vuosina 1771-1773. Töiden sommittelu muistuttaa 1500-luvun seimiasetelmia, jossa ryhmä ihmisiä on kertynyt valonlähteen ympärille raunoituneiden rakennusten keskelle. Tummasävyisessä taustassa on paljn yksityiskohtia. Kaikissa töissä on mukana myös naisia ja lapsia, vaikka todellisuudessa lapsia ei päästettäisi niin vaarallisiin paikkoihin.


title: Sepän paja

text: Wright eli Derbyssä, keskellä teollistuvaa Englantia. Hän pääsi käymään monissa erilaisissa työpajoissa ja selvästi viehättyi niiden dramaattisesta valosta. Maalaus ei niinkään kuvita metallin työstämisen prosessia vaan enemmän teollistumisen taianomaista ilmapiiriä. Tapahtumapaikka ei ole normaali pienteollisuuspaja vaan muistuttaa enemmän romanttista hämärää rauniota.


title: Sepän paja

text: Maalauksessa kaksi miestä taivuttaa rautatangosta hevosenkenkää. Jotta kynttilänvalo on perusteltua, Wright on sijoittanut maalaukseen matkamiehen, jonka onnettomuus on vaatinut pikakorjausta.


title: Montecuccoli-luokka

text: Montecuccoli-luokka oli Italian laivaston toisessa maailmansodassa palvellut kevyt risteilijäluokka, johon kuului kaksi 1931-1935 valmistettua alusta. Noin vuosi edeltäneen Cadorna-luokan jälkeen tilattiin kaksi uutta alusta, joiden suunnitelmat olivat pääosin samat kuin edeltäjillään.


title: Jodis

text: Jodis on vihermittareihin kuuluva perhossuku. Siihen kuuluu ainakin 11 lajia, joista kaksi, koivulehtomittari ja mustikkalehtomittari ovat levinneet myös Suomeen.


title: Paula Porkka

text: Paula Loviisa Porkka (3. helmikuuta 1914 Teuva – 28. huhtikuuta 2011 Espoo) oli suomalainen toimittaja. Pääosan urastaan hän työskenteli Yleisradion kirjeenvaihtajana.


title: Paula Porkka

text: Porkka oli Yleisradion ensimmäisiä kirjeenvaihtajia. Hän aloitti kirjeenvaihtajantyönsä Genevessä 1950-luvulla. Hän valmistui voimistelunopettajaksi vuonna 1936 mutta meni vuonna 1937 Suomalaisen työn liiton palvelukseen sen tiedotusosastolle. Sotavuodet hän oli kansanhuoltoministeriön tiedottaja. Vuosina 1945–1954 hän oli "Viuhkan" ja sitten "Hopeapeilin" päätoimittaja, ja sen jälkeen hän aloitti Yleisradion, "Suomen Kuvalehden" ja "Uuden Suomen" yhteisenä kirjeenvaihtajana ensin Genevessä ja siirtyi vuosiksi 1961–1963 Tunisiaan, jossa seurasi Algerian itsenäisyystaistelua. Vuodesta 1966 hän oli kotimaassa radiouutisten ulkomaantoimittaja, kunnes jäi eläkkeelle vuonna 1979. Hän palasi vielä eläkkeelle jäätyäänkin Yleisradion freelancekirjeenvaihtajaksi Geneveen. Tämä toimi kesti vuoteen 1985.


title: Paula Porkka

text: Porkka sai Tiedonjulkistamisen valtionpalkinnon vuonna 1978.


title: Paula Porkka

text: Porkka julkaisi muistelmansa "Eurooppa – meno-paluu" vuonna 1989.


title: Nemoria

text: Nemoria (vanhalta suomalaiselta nimeltään "lehtomittarit" tai "kanervanlehtomittarit") on vihermittareihin kuuluva perhossuku, jonka lajeja tavataan Amerikan mantereella


title: Nemoria

text: Sukuun luetaan kuuluvaksi ainakin seuraavat lajit:


title: Joe Wright

text: Joe Wright (s. 1972 Lontoo) on englantilainen elokuvaohjaaja, joka tunnetaan parhaiten elokuvistaan "Ylpeys ja ennakkoluulo" (2005) ja "Sovitus" (2007). Hän on ohjannut myös vuoden 2011 elokuvan "Hanna", joka on kuvattu osin Suomessa.


title: Joe Wright

text: Wright voitti parhaan draamasarjan BAFTA-palkinnon tv-sarjallaan "" (2003). Vuonna 2005 hän sai parhaan tulokkaan BAFTA Film Award -palkinnon elokuvasta "Ylpeys ja ennakkoluulo". Lisäksi elokuva sai neljä Oscar-ehdokkuutta.


title: Joe Wright

text: Vuonna 2007 "Sovitus" oli ehdolla seitsemän Golden Globen ja kuuden Oscarin saajaksi. Elokuva sai lopulta parhaan musiikin Oscarin. BAFTA:n elokuvakilpailussa "Sovitus" sai 14 ehdokkuutta voittaen parhaan elokuvan Bafta-palkinnon ja Best Production Design-palkinnon. "Sovitus" avasi Venetsian elokuvajuhlat vuonna 2007.


title: Loimaan seurakunta

text: Loimaan seurakunta on evankelis-luterilainen seurakunta Varsinais-Suomessa. Se kuuluu Turun arkkihiippakuntaan. Seurakunnalla on jäseniä 13 968 (noin 85 % kaupungin väkiluvusta) ja työntekijöitä noin 35.


title: Loimaan seurakunta

text: Ensimmäiset kirjalliset maininnat Loimaan seurakunnasta ovat vuodelta 1439, mutta seurakunta on ilmeisesti ollut olemassa jo 1420-luvulla. Seurakunnan ikää kuitenkin lasketaan vuoden 1439 maininnoista.


title: Loimaan seurakunta

text: Ajan mittaan niin sanotusta Suur-Loimaasta irtautui pienempiä seurakuntia niin, että vuodesta 1931 vuoteen 2000 alueella toimi viisi seurakuntaa: Alastaron, Kanta-Loimaan, Mellilän ja Metsämaan seurakunnat sekä Loimaan kaupunkiseurakunta (vuoteen 1968 kauppalaseurakunta). Näistä Loimaan maalaiskunnan (vuodesta 1978 Loimaan kunnan) alueella toimineet Kanta-Loimaan ja Metsämaan seurakunnat muodostivat seurakuntayhtymän.


title: Loimaan seurakunta

text: Loimaan seurakunta nimenä otettiin uudelleen käyttöön vuoden 2005 alussa, Kanta-Loimaan ja Loimaan kaupunkiseurakunnan yhdistyessä, samalla kun Loimaan kunta yhdistyi Loimaan kaupungin kanssa. Vuonna 2009 Alastaron ja Mellilän seurakunnat liittyivät Loimaan seurakuntaan kuntaliitoksen johdosta. Tällöin Loimaan seurakuntaan perustettiin Alastaron ja Mellilän kappeliseurakunnat. Metsämaan seurakunta oli liittynyt kappeliseurakunnaksi Kanta-Loimaan seurakuntaan vuonna 2000, ja säilytti asemansa myös myöhemmissä liitoksissa.


title: Loimaan seurakunta

text: Vuonna 2005 ensimmäiseksi kirkkoherraksi siirrettiin seurakunnan perustamisen yhteydessä entisen kaupunkiseurakunnan kirkkoherra Matti Taatila. Taatila jäi eläkkeelle vuonna 2007 ja kirkkoherraksi valittiin aiemmin Kanta-Loimaan seurakunnan kirkkoherrana toiminut Oiva Alanen. Vuonna 2014 eläkkeelle siirtyneen Alasen seuraajana aloitti 1. tammikuuta 2015 entinen Pöytyän kirkkoherra Rikhard (Riku) Laukkanen. Ensimmäistä kertaa Loimaan seurakunnan historiassa valinnan teki kirkkovaltuusto välillisellä vaalilla, suoran kansanvaalin sijaan.


title: Loimaan seurakunta

text: Seurakunnalla on kuusi kirkkorakennusta:


title: Loimaan seurakunta

text: Seurakuntataloja on Alastarolla, Hirvikoskella ja Mellilässä. Seurakunnan virasto ja taloustoimisto sijaitsevat Kaupunginkirkolla.


title: Raimo Jyväsjärvi

text: Raimo Kalervo Jyväsjärvi (s. 12. helmikuuta 1956 Mänttä) on suomalainen upseeri ja kenraaliluutnantti. Hän on toiminut Suomen puolustusvoimien sotatalouspäällikkönä heinäkuun 2014 alusta vuoden 2015 loppuun palveluspaikkanaan Puolustusvoimain pääesikunta. 1.1.2016 hän aloitti Puolustusministeriössä osastopäällikkönä Jukka Juustin seuraajana.


title: Raimo Jyväsjärvi

text: Vuosina 2011–2014 Jyväsjärvi toimi maavoimien komentajana. Hän seurasi tehtävässä eläkkeelle siirtynyttä kenraaliluutnantti Ilkka Asparaa 1. heinäkuuta 2011.


title: Raimo Jyväsjärvi

text: Jyväsjärvi valmistui Kadettikoulun kenttätykistölinjalta vuonna 1979 ja ylennettiin yliluutnantiksi vuonna 1981.


title: Raimo Jyväsjärvi

text: Jyväsjärvi on toiminut aiemmin muun muassa seuraavissa tehtävissä:Vuonna 2009 Jyväsjärvi ylennettiin kenraalimajuriksi ja kesäkuussa 2011 kenraaliluutnantiksi.


title: Modest Mouse

text: Modest Mouse on vuonna 1993 Washingtonissa perustettu yhdysvaltalainen indie rock -yhtye. Tällä hetkellä sen kotipaikka on Portlandissa, Oregonissa. Yhtyeen keskeisiä jäseniä ovat Isaac Brock, Eric Judy ja Jeremiah Green. Muuten kokoonpano on vaihdellut vuosien saatossa. Toukokuussa 2006 entinen The Smiths -kitaristi Johnny Marr liittyi yhtyeeseen "We Were Dead Before the Ship Even Sank" -levyn ajaksi ja siirtyi sitten soittamaan The Cribsiin.


title: Modest Mouse

text: Yhtye on levyttänyt Epic Recordsilla, Up Recordsilla, K Recordsilla ja Matadorilla.


title: Modest Mouse

text: Yhtyeen nimi perustuu Virginia Woolfin kertomukseen "The Mark on the Wall".


title: Lyhtysilmät

text: Lyhtysilmät (Anomalopidae) on limapääkaloihinkuuluva kalaheimo. Heimon lajeja tavataan indopasifiselta merialueelta sekä Karibianmerestä.


title: Lyhtysilmät

text: Heimoon kuuluu lähteestä riippuen neljästä seitsemään lajia, jotka jaetaan kolmeen tai kuuteen sukuun. Heimoon kuuluvia kalalajeja ovat muun muassa isolyhtysilmä ("Anomalops katoptron"), karibianlyhtysilmä ("Kryptophanaron alfredi"), intianlyhtysilmä ("Photoblepharon steinitzi") ja lyhtysilmä ("Photoblepharon palpebratus").


title: Lyhtysilmät

text: Lyhtysilmät kasvavat korkeintaan 27 cm pitkiksi. Tyypillisin piirre on suurikokoinen silmä ja sen alla suurikokoinen elin, joka sisältää symbioottisia bioluminoivia bakteereja, jotka tuottavat sinivihreää valoa. Tämän elimen tarkoituksena on houkutella planktoneliöitä, joita lajit käyttävät ravintonaan. Kalat kykenevät peittämään elimen luomella tai siirtämään sen tummaan taskuun. Lyhtysilmälajit pystyvät näin tuottamaan vilkkuvaa valoa. Lyhtysilmälajeilla on kaksi selkäevää, joista takimmainen on noin kaksi kertaa etumaista korkeampi. Suu on keskikokoinen ja hampaat ovat pienet.


title: Lyhtysilmät

text: Suurin osa lajeista elää indopasifisella merialueella, mutta karibianlyhtysilmää tavataan Karibianmereltä ja Baja Californian alueelta. Päivisin lajit oleskelevat noin 300 metrin syvyydessä ja nousevat öisin ruokailemaan lähemmäs pintaa 27–76 metrin syvyyteen. Lyhtysilmien ravinto koostuu planktoneliöstöstä. Lyhtysilmät eivät todennäköisesti vartio mätiään eivätkä poikasiaan. Mätiä sisältäviä naaraita on löydetty tammikuusta elokuuhun ulottuvalta ajalta.


title: Huguette M. Clark

text: Huguette Marcelle Clark (9. kesäkuuta 1906 Pariisi, Ranska – 24. toukokuuta 2011 New York, Yhdysvallat) oli yhdysvaltalaisen senaattorin ja tehtailijan William A. Clarkin nuorin tytär. Hän oli syrjäänvetäytynyt ja yksinäinen perijätär eikä hänen elämästään juuri tiedetty. Hän kuoli 104-vuotiaana jättäen jälkeensä satojen miljoonien dollarien omaisuuden.


title: Huguette M. Clark

text: Clarkin isä oli vaurastunut kuparikaivostoiminnalla ja perintö siirtyi tyttärelle, joka vetäytyi julkisuudesta 22-vuotiaana.


title: Huguette M. Clark

text: Huguette oli William A. Clarkin toinen tytär hänen vaimonsa Anna Eugenian (1878—1963) kanssa. Clarkilla oli vanhempi sisko, Andrée Clark, ja useita sisarpuolia isänsä ensimmäisestä avioliitosta.


title: Follia d’amore

text: "Follia d'Amore" ("Madness of Love") on Raphael Gualazzin kappale. Kappale voitti San Remon musiikkifestivaaleilla vuonna 2011 nuorten kategoriassa ja myös kriitikoiden jakaman "Mia Martini" -palkinnon uutena tulokkaana.


title: Follia d’amore

text: 19. helmikuuta 2011 raati valitsi Gualizzin ja hänen kappaleensa edustamaan Italiaa Eurovision vuoden 2011 laulukilpailuun Düsseldorfin, Saksaan. Kilpailussa kappale sijoittui toiseksi ja ylitti monien odotukset. Viimeksi Italia oli osallistunut kilpailuun 14 vuotta aikaisemmin vuonna 1997. Kappale esitettiin sekä italiaksi että englanniksi, "Madness of Love".


title: Follia d’amore

text: Jos Eurovision laulukilpailujen kunkin maan tuomaristo olisi saanut ratkaista voittajan, Gualazzi olisi voittanut kilpailun.


title: Zara-luokka

text: Zara-luokka oli Italian laivaston toisessa maailmansodassa palvellut raskas risteilijäluokka, johon kuului neljä 1930 alussa rakennettua alusta.


title: Zara-luokka

text: Luokka oli paranneltu Trento-luokka, jossa oli otettu huomioon Ranskan merivoimien uusista risteilijöistään saamat kokemukset. Edeltänyt Trento-luokka oli Washingtonin laivastosopimuksen vaikutuksesta jäänyt 10 000 tonniin, mikä esti toteuttamasta raskaiden tykkien ja pienen uppouman välistä tasapainoa. Zara-luokassa yhdistettiin Trenton aseistus uusien ranskalaisten alusten suojaan, minkä seurauksena uppouma ylitti reilusti 10 000 tonnin rajan. Alusten keventämiseksi poistettiin torpedoputket ja kevennettiin kansirakenteita, jolloin tutkille ei jäänyt tilaa.


title: Juliusten-Claudiusten hallitsijasuku

text: Juliusten-Claudiusten hallitsijasuvun jäsenet hallitsivat Roomaa vuodesta 27 eaa. vuoteen 68 jaa. Hallitsijasukuun kuuluivat keisarit Augustus, Tiberius, Caligula, Claudius ja Nero.


title: Agitaatioposliini

text: Agitaatioposliini tai propagandaposliini on Neuvostoliiton alkuvaiheessa suunniteltuja ja tehtyjä keramiikkaesineitä, jotka palvelivat bolševikkien propagandatarkoituksia.


title: Agitaatioposliini

text: Venäjän keisarillinen posliinitehtaan (IPM) perusti keisarinna Elisabet vuonna 1744. Nikolai II:n (1894–1917) aikana tehtaan tekniikka ja teknologia nousivat huippuunsa. Ensimmäisen maailmansodan aikana tehdas osoittautui tärkeäksi juuri teknisten laitteiden tuottamisessa, koska kemian- ja insinööriteollisuuden keraamisten tuotteiden tuonti ulkomailta loppui.


title: Agitaatioposliini

text: 1910-luvulta alkaen tehdas kehitti suhteita Mir iskusstvaan, jonka taiteilijat suosivat uusklassista tyyliä. Ensimmäisen maailmansodan aikana Nikolai II määräsi valmistettavaksi sarjan ”sotilaslautasia”, joissa kuvattiin sotilaita Aleksanteri III:n aikaisissa univormuissa, sekä pienoisveistosten sarjan ”Venäjän kansat”. Näin pyrittiin luomaan maahan kansallista yhtenäisyyttä.


title: Agitaatioposliini

text:
Vuonna 1918 tehdas kansallistettiin ja se alistettiin Valistusasiain kansankomissariaatin alaisuuteen. Se määräsi aikaisemmin hovihankkijana toimineen tehtaan ”tasavaltalaisen merkityksen kokeilevaksi keramiikkalaboratorioksi”, joka tuottaisi ”erinomaista propagandaposliinia – vallankumouksellista ajatuksiltaan, täydellistä muodoltaan ja teknisesti virheetöntä”. Tehtaan taidepolitiikka oli osa Leninin monumentaalisen propagandan suunnitelmaa, jossa oli tarkat suunnitelmat ja periaatteet posliinitaiteelle.
Tehtaan 1920-luvun posliini oli taiteelliselta muodoltaan täydellistä, ja se kuvasti vallankumouksen jälkeisten vuosien henkeä. Aikaisemmin harvojen saatavissa olevista esineistä tuli vallankumouksen kirkkain ilmentymä. Samalla siitä tuli maaperä uuden taidesuuntauksen hahmottamiselle, suprematismille.


title: Agitaatioposliini

text:
Valtion posliinitehtaan (GFZ) suunnittelijoiksi valittiin avantgardetaiteilijoita, kuten futuristeja ja suprematisteja. Agitaatioposliinia loivat vuosina 1923–1924 Sergei Tšehoninin johdolla muun muassa Kazimir Malevitš ja Nikolai Sujetin.
Ensimmäinen neuvostoliittolainen kahvikannu- ja kuppisarja, nimeltään "Suprematismi", valmistui tehtaasta vuonna 1923.


title: Agitaatioposliini

text: Vallankumouksen jälkeisinä vuosina tehtaan tuotteita esiteltiin näyttelyissä Riiassa, Lontoossa, Helsingissä, Berliinissä ja Lyonissa. Tallinnassa propagandaposliini sai kultamitalin. Myös Pariisin maailmannäyttelyssä tehtaan tuotteet voittivat kultamitalin 1925 ja taiteilijoille myönnettiin työstään kulta- ja hopeamitaleita. Tehdas nimettiin 1925 Mihail Lomonosovin kunniaksi Leningradin Lomonosovin posliinitehtaaksi (LFZ - Leningradski Farforovyi Zavod imeni).


title: Agitaatioposliini

text: Neuvostoaikana maassa toimi kaksitoista posliini- ja fajanssitehdasta. Pietarin tehtaan lisäksi eräs kuuluisista oli Kiovassa vuodesta 1924 toiminut kokeellis-taiteellinen keramiikkatehdas.


title: Agitaatioposliini

text: Malevitšin valkoisesta teekannusta ja puoliympyrän muotoisesta kupista tuli maailmankuuluja muotoiluesineitä. Avantgarden lopettamisen jälkeen Neuvostoliitossa jatkettiin posliinin tekemistä myös sosialistisen realismin tyyliin.


title: Agitaatioposliini

text: Agitaatioposliinista tuli varsinkin ulkomaisten taiteen keräilijöiden keräilykohde. Neuvostoliitossa valmistetusta posliinista 90 prosenttia myytiin ulkomaille. Propagandaposliinista tehdään Venäjällä myös replikoita.


title: Agitaatioposliini

text: Lomonosovin keramiikkatehtaan tuotanto ei kaatunut Neuvostoliiton luhistumiseen. "Made In Russia" -logolla sekä tehtaan (LFZ) leimalla varustettuja tuotteita esintyy, mikä viittaa tähän.


title: Kirkon viestintä

text: Kirkon viestintä on Kirkkohallituksen erillisyksikkö. Se edistää viestinnän keinoin kirkon yhteisiä tavoitteita tukemalla kirkollista ja uskonnollista vuoropuhelua kirkossa ja yhteiskunnassa luterilaisen arvopohjan mukaisesti. Lisäksi Kirkon viestinnän tehtävänä on pitää uskoa sekä kristillisiä ja kirkollisia näkökohtia esillä tiedotusvälineissä kirkon kokonaisstrategian mukaisesti. Kirkon viestinnän nimi oli Kirkon tiedotuskeskus vuoteen 2017 saakka.


title: Kirkon viestintä

text: Kirkon viestintä sijaitsee Kirkon talossa Helsingin Etelärannassa. Viestintäjohtaja Tuomo Pesonen vastaa Kirkon viestinnän johtamisesta ja kehittämisestä.


title: Kirkon viestintä

text: Kirkon viestintä koostuu verkkopalvelut-, media- ja viestintäpalvelut -, ohjelmapalvelut- sekä hallintopalvelut-yksiköistä.


title: Kirkon viestintä

text: Kirkon av-toimitus (vanhalta nimeltään Kirkon av-keskus) oli vuoteen 2010 saakka Kirkon tiedotuskeskuksen alainen laitos, jonka tehtävänä on tuottaa audiovisuaalista materiaalia (lähinnä opetustarkoitukseen) sekä huolehtia materiaalin levityksestä vuokra- ja myyntituotteina. Suurin kohderyhmä oli lapset ja nuoret. Kirkon av-toimitus yhdistettiin Kirkon tiedotuskeskuksen televisiotoimitukseen vuonna 2010.


title: Otto I

text: Otto I on ollut seuraavien hallitsijoiden nimi:


title: Kirkon tutkimuskeskus

text: Kirkon tutkimuskeskus on vuonna 1968 perustettu Suomen evankelis-luterilaisen kirkon alainen tutkimusyksikkö, joka toimii kirkkohallituksen erikoisyksikkönä.


title: Kirkon tutkimuskeskus

text: Tutkimuskeskus tutkii kirkkoa ja uskonnollista elämää sekä yhteiskunnassa vaikuttavia virtauksia. Se kokoaa tietoa eri tahoilla tehdystä tutkimuksesta, ylläpitää yhteyttä suomalaisiin ja ulkomaisiin yliopistoihin ja tutkimuslaitoksiin sekä myöntää apurahoja tutkijoille. Lisäksi kirkon tutkimuskeskus laatii selvityksiä ja katsauksia, tukee kirkon toiminnan suunnittelua ja harjoittaa julkaisutoimintaa.


title: Kirkon tutkimuskeskus

text: Kirkon tutkimuskeskuksen tehtävänä on tutkia kirkon ja seurakuntien päätöksenteolle ja kehittämiselle tarpeellista kirkon, uskonnollisen elämän ja yhteiskunnan muutoksia. Erityisesti sen tutkimuskohteisiin kuuluvat uskonnollisuus, arvot ja kirkon toiminta. Se tukee kirkkohallitusta sen perustehtävässä kirkon asioiden hoitajana. Tutkimuskeskus on kirkkohallituksen erillisyksikkö, ja sen toimintaa tukee kirkkohallituksen asettama toimikunta.


title: Kirkon tutkimuskeskus

text: Kirkon tutkimuskeskus jakaa vuosittain apurahoja kirkon ja seurakuntien päätöksenteon ja toiminnan kehittämisen sekä yhteiskunnan muutosten tutkimiseen. Apurahojen jakamisen painopistealueet muuttuvat muutaman vuoden välein.


title: Kirkon tutkimuskeskus

text: Kirkon tutkimuskeskuksen taustalla on Heikki Wariksen johtaman komitean tekemä ehdotus. Kirkolliskokous asetti 1950-luvun lopulla Wariksen johdolle komitean. Sen tehtäviin kuului arvioida yhteiskunnan muutosta kirkon näkökulmasta ja tehdä sen perusteella uudistusehdotuksia. Waris esitteli 1962 mietinnön tulokset pappeinkokoukselle. Mietinnön ehdotuksiin kuului muun muassa kirkon oman tutkimusyksikön perustaminen. Yksikön tehtäviksi voisi sen mukaan lukeutua uskonnon ja kirkon yhteiskunnalliseen tilanteeseen liittyvän tiedon kokoaminne.


title: Kirkon tutkimuskeskus

text: Kirkolliskokous asetti 1963 neuvottelukunnan hahmottelemaan tutkimuslaitoksen rakennetta ja aloittamaan rajoitetusti jo sen toimintaa. Neuvottelukuntaan kuuluivat piispa Martti Simojoki sekä professorit Erkki Kansanaho ja Heikki Waris.


title: Kirkon tutkimuskeskus

text: Neuvottelukunta esitti 1968 ehdotuksensa kirkolliskokouksessa. Tutkimuslaitos perustettiin 1. maaliskuuta 1969 ja se sijoitettiin Tampereelle. Piispainkokous hyväksyi sen ohjesäännön, ja sen perustehtäväksi tuli ”suorittaa kirkon päätöksenteolle ja toiminnan kehittämiselle tarpeellista ja hyödyllistä kirkon ja uskonnollisen elämän sekä yhteiskunnassa vaikuttavien erilaisten virtausten tutkimista”. Yksikön nimi oli alkujaan tutkimuslaitos, mutta se muutettiin tutkimuskeskukseksi vuonna 1984.


title: Kirkon tutkimuskeskus

text: Alkuvaiheessa tutkimuslaitoksen keskeisimpiä tehtäviä oli kirkon jäsenyyttä ja toimintaa mittaavien tilastojen tuottaminen. Työn runkona oli 1800-luvun lopulta lähtien kerätty seurakunnallisen tilastoaineisto. Tutkimuslaitoksen tutkimuskohteet monipuolistuivat hiljalleen apurahojen muodossa ja ulottuivat kaikille teologian aloille.


title: Kirkon tutkimuskeskus

text: Tutkimuskeskuksen hallintoa muutettiin 1994, kun siitä tuli kirkkohallituksen erillisyksikkö. Se asetettiin kansliapäällikön alaisuuteen ja sen ohjaamaan määrättiin erityinen toimikunta, jonka puheenjohtajan ja kuusi jäsentä valitsee kirkkohallituksen täysistunto. Toimikunta muuttui vuonna 2016 neuvottelukunnaksi.


title: Kirkon tutkimuskeskus

text: Johtokunnan puheenjohtajat:


title: Kirkon tutkimuskeskus

text: Toimi- ja neuvottelukunnan puheenjohtajat:


title: Kirkon tutkimuskeskus

text: Kirkon tutkimuskeskus sijaitsee osoitteessa Hammareninkatu 7, Tampere.


title: Sébastien Gattuso

text: Sébastien Gattuso (s. 28. kesäkuuta 1971 Menton, Ranska) on monacolainen yleisurheilija ja rattikelkkailija. Hän edustaa seuratasolla AS Monacoa.


title: Sébastien Gattuso

text: Gattuso osallistui yleisurheilussa arvokisoihin pikajuoksussa. Hän juoksi EM-kisoissa ensimmäistä kertaa Münchenissä 2002, jossa hän putosi 100 metrillä ensimmäisellä kierroksella. Gattuso karsiutui samalla matkalla alkuerissä myös MM-kisoissa 2003, joissa hän sai ajan 10,94 sekuntia. Hän osallistui Ateenan olympialaisiin 2004 oltuaan aiemmin mukana talviolympialaisissa ja toimi myös maansa lipunkantajana kisojen avajaisissa. Gattuso kellotti 100 metrillä ajan 10,58 ja putosi jo alkuerissä. Hän ei päässyt alkueristä jatkoon myöskään Osakan MM-kilpailuissa 2007 tai Pekingin olympialaisissa 2008.


title: Sébastien Gattuso

text: Gattuso pitää hallussaan maansa ennätyksiä 100 metrillä, jossa hänen paras aikansa on vuonna 2008 Dijonissa juostu 10,53 sekuntia, 200 metrillä, jossa hänen ennätyksensä 21,89 on vuodelta 2003 sekä kuulantyönnössä, jossa hän pukkasi 11,00 metriä vuonna 2007.


title: Sébastien Gattuso

text: Gattuso on osallistunut rattikelkkailussa 22 maailmancupin osakilpailuun ja ollut mukana myös kolmessa MM-kisojen lähdössä. Hän osallistui olympialaisiin ensimmäistä kertaa Salt Lake Cityssä 2002, jossa hän oli mukana neljän miehen kisassa, jossa Monacon joukkue oli 28. ja kahden miehen kilpailuun, jossa hän oli Patrice Servellen kanssa jaetulla 22. tilalla. Gattuso kilpaili Servellen kanssa myös Vancouverin olympialaisissa 2010, joissa he sijoittuivat yhdeksänneksitoista.


title: Yhdystie 5653

text: Yhdystie 5653 on yhdystie Siilinjärven Toivalassa. Se alkaa valtatie 9:n risteyksestä, ja päättyy seututielle 559.


title: Jonjo Shelvey

text: Jonjo Shelvey (s. 27. helmikuuta 1992 Romford, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigan Newcastle Unitedia.


title: Jonjo Shelvey

text: Shelvey aloitti ammattilaisuransa Charlton Athleticissa. Hän teki ensiesiintymisensä virallisissa aikuisten peleissä Englannin mestaruussarjan ottelussa huhtikuussa 2008, jolloin hänestä tuli 16 vuoden ja 59 päivän ikäisenä nuorin seuran edustusjoukkueessa pelannut pelaaja. Aikaisempi ennätys oli Paul Koncheskyllä. Liverpooliin hän siirtyi huhtikuussa 2010 1,7 miljoonan punnan välitöntä siirtokorvausta vastaan, joka kaksinkertaistui Shelveyn tehtyä ensiesiintymisensä Valioliigassa 24. lokakuuta 2010. Yhteensä hän pelasi ensimmäisellä Liverpool-kaudellaan 15 liigaottelua. Seuraavalla kaudella hän pelasi 13 liigaottelua Liverpoolissa ja kymmenen liigaottelua lainalla Blackpoolissa. Hän voitti liigacupin mestaruuden 2012. Kaudella 2012–2013 hän pelasi Liverpoolissa 19 liigaottelua.


title: Jonjo Shelvey

text: Heinäkuussa 2013 Shelvey siirtyi walesilaisseura Swanseaan 4 vuoden sopimuksella. Hän pelasi Swanseassa yhteensä 79 liigaottelua, kunnes siirtyi Newcastleen tammikuussa 2016.


title: Jonjo Shelvey

text: Shelvey pelasi ensimmäisen maaottelunsa Englannin maajoukkueessa MM-karsintaottelussa San Marinoa vastaan lokakuussa 2012. Hän on 5. helmikuuta 2016 mennessä pelannut kuusi A-maaottelua, joista yksi on ollut MM- ja kolme EM-karsintaottelua.


title: Jonjo Shelvey

text: Kesäkuussa 2015 hän meni naimisiin Daisy Evansin kanssa. Heillä on tytär Lola Fleur, syntynyt maaliskuussa 2014.


title: Säätiörekisteri

text: Patentti- ja rekisterihallitus (PRH) ylläpitää säätiörekisteriä suomalaisista säätiöistä. Säätiö voidaan perustaa joko säädekirjalla tai testamentilla. Perustamiseen täytyy ensin hakea lupa PRH:lta, minkä jälkeen säätiö voidaan ilmoittaa rekisteröitäväksi säätiörekisteriin. Säätiörekisterissä oli vuoden 2010 lopussa noin 2 800 säätiötä. Rekisteröity säätiö on oikeushenkilö.


title: Yrityskiinnitys

text: Yrityksen omistama ja elinkeinotoimintaan kuuluva irtain omaisuus voidaan kiinnittää yrityskiinnityksellä. Kiinnitetty omaisuus voidaan sen hallintaa luovuttamatta pantata saamisen vakuudeksi. Yrityskiinnitystä voi hakea vain kaupparekisteriin merkitylle yritykselle tai elinkeinonharjoittajalle. Patentti- ja rekisterihallitus (PRH) käsittelee keskitetysti koko maan yrityskiinnitysasiat ja pitää yllä yrityskiinnitysrekisteriä.


title: Yrityskiinnitys

text: Kaupparekisteriin merkityn elinkeinonharjoittajan omistama elinkeinotoimintaan kuuluva irtain omaisuus voidaan kiinnittää ja sen hallintaa luovuttamatta pantata saamisen vakuudeksi.


title: Yrityskiinnitys

text: Yrityskiinnitys koskee elinkeinonharjoittajan elinkeinotoimintaan kuuluvaa


title: Yrityskiinnitys

text: 1. käyttöomaisuutta, johon kuuluvat muiden muassa:


title: Yrityskiinnitys

text: 2. vaihto-omaisuutta, johon kuuluvat muiden muassa:


title: Yrityskiinnitys

text: 3. rahoitusomaisuutta, johon kuuluvat muiden muassa:


title: Yrityskiinnitys

text: Yrityskiinnitys ei koske sellaista omaisuutta, johon voidaan vahvistaa kiinnitys muun lain mukaan.


title: Yrityskiinnitys

text: Yrityskiinnityksen estämättä kiinnitettyä omaisuutta saa luovuttaa ja käyttää siten kuin elinkeinotoimintaan kuuluva säännöllinen tavaranvaihto tai omaisuuden tarpeellinen uusiminen tai muu normaali liiketoiminta edellyttää.


title: Yrityskiinnitys

text: Yrityskiinnitys on uudistamatta voimassa kunnes se kuoletetaan.


title: Yrityskiinnitys

text: Virre-tietopalvelussa voi tilata rasitustodistuksia, tutustua yrityskiinnitysrekisteriin tehtyihin ilmoituksiin tai laatia tilastoja.


title: Yrityskiinnitys

text: Kaupparekisterin kotisivuilla on ohjeet muiden muassa yrityskiinnityksen hakemiseen, muutosten tekemiseen yrityskiinnitysrekisteriin sekä yrityskiinnityksen kuolettamiseen liittyen.


title: Raheem Sterling

text: Raheem Shaquille Sterling (s. 8. joulukuuta 1994 Kingston, Jamaika) on englantilainen jalkapalloilija, pelipaikaltaan laitalinkki. Hän edustaa Englannin Valioliigassa pelaavaa Manchester Cityä.


title: Raheem Sterling

text: Sterling siirtyi Liverpooliin helmikuussa 2010 Queens Park Rangersista. Siirtokorvauksena maksettiin heti 600 000 puntaa, ja riippuen siitä, kuinka monta ottelua Sterling tulisi Liverpoolin edustusjoukkueessa pelaamaan, korvaus voisi jälkikäteen nousta aina viiteen miljoonaan puntaan asti.


title: Raheem Sterling

text: Sterling pelasi Liverpoolissa kaikkiaan 95 valioliigaottelua, joissa teki 18 maalia. Hän siirtyi kesällä 2015 Manchester Cityyn kaikkien aikojen suurimmalla englantilaispelaajasta maksetulla siirtosummalla, alustavasti 44 miljoonalla punnalla. Summa voi vielä kohota 49 miljoonaan puntaan.


title: Raheem Sterling

text: Sterling voitti Cityssä liigacupin mestaruuden 2016. Kaudella 2017–2018 hän voitti Valioliigan ja Liigacupin mestaruudet. Hän teki kauden aikana 18 valioliigamaalia ja antoi 15 maalisyöttöä.


title: Raheem Sterling

text: Maajoukkuetasolla Sterling edusti Englannin poikamaajoukkueita, mutta jamaikalaisen syntyperänsä myötä hänellä olisi ollut mahdollisuus edustaa aikuisten puolella myös Jamaikaa. Hän debytoi kuitenkin Englannin maajoukkueessa 14. marraskuuta 2012 Ruotsia vastaan. Hän pelasi Englannin joukkueessa MM-kilpailuissa 2014 ja EM-kilpailuissa 2016, molemmissa kolme ottelua. Hän pelasi myös MM-kilpailuissa 2018, joissa Englanti sijoittui neljänneksi.


title: Raheem Sterling

text: Lokakuun 2018 loppuun mennessä Sterling on pelannut 46 maaottelua ja tehnyt niissä neljä maalia.


title: Butch Goring

text: Robert Thomas "Butch" Goring (s. 22. lokakuuta 1949 Saint Boniface, Winnipeg, Kanada) on entinen kanadalainen jääkiekkoilija ja jääkiekkovalmentaja. Hän oli pelipaikaltaan keskushyökkääjä. Goring pelasi NHL:ää 16 kautta Los Angeles Kingsissa, New York Islandersissa sekä Boston Bruinsissa. Hän on nelinkertainen Stanley Cup -voittaja (vuodet 1980, 1981, 1982, 1983). Kaikki voitot tulivat New York Islandersissa. Pelaajauran jälkeen Goring on valmentanut muun muassa Boston Bruinsia ja Islandersia. Hän on tällä hetkellä Islandersin TV-kommentaattori Howie Rosen kanssa.


title: Butch Goring

text: Juniorivuosien jälkeen Los Angeles Kings varasi Goringin NHL:ään vuoden 1969 . Kaksi ensimmäistä kautta Los Angeles Kingsissä hän pompotteli NHL:n ja AHL:n välillä ennen kuin paikka NHL:ssä vakiintui. Goring pelasi 1971 kauden AHL:ssä voittaen Calder Cupin.


title: Butch Goring

text: Kaudesta 1971–1972 lähtien Goring sai pelata ottelunsa NHL:ssä. Los Angeles Kingsissä hän pelasi yhteensä 10 ja puoli kautta. Sieltä hänet myytiin kesken kauden 1979–1980 New York Islandersiin ja Goring oli tärkeä osa New York Islandersin mestaruutta. Yhteensä Goring voitti siellä neljä perättäistä Stanley Cupia vuosina 1980–1983. Kauden 1984–1985 hän pelasi puoliksi New York Islandersissa ja puoliksi Boston Bruinsissa ennen viimeistä ottelua NHL:ssä. Saatuaan potkut Boston Bruinsin päävalmentajan tehtävistä Goring pelasi vielä lyhyesti Nova Scotia Oilersissa AHL:ssä ennen kuin lopetti uransa 1987.


title: Butch Goring

text: Goring jäi eläkkeelle pelattuaan 1 107 peliä, joissa hän teki 375 maalia ja 513 maaliin johtanutta syöttöä saaden 888 pistettä. Hän sai vain 102 rangaistusminuuttia, joka on pienin määrä yli tuhat peliä NHL:ssä pelanneiden joukossa. Goring tunnettiin myös kypärän käytön edelläkävijänä, koska hän käytti kypärää koko ammattilaisuransa ajan.


title: Butch Goring

text: Goring edusti maataan ainoan kerran vuoden 1981 Kanada-cupissa. Kanada tuli turnauksessa toiseksi.


title: Butch Goring

text: Goring on valmentanut NHL:ssä kahdessa jaksossa. Hän aloitti valmentamisen NHL:ssä New York Islandersin apuvalmentajana 1982, jossa hän pysyi kolme vuotta. Goring pelasi myös samaan aikaan joukkueessa. Sen jälkeen hän siirtyi Boston Bruinsin päävalmentajaksi, josta hän sai potkut toisen kautensa alussa. Potkujen jälkeen hän siirtyi WHL-seura Spokane Chiefsin päävalmentajaksi kaudeksi 1987–1988, josta hän sai myös potkut toisella kaudellaan. Goring valmensi vuosina 1990–1993 AHL-seura Capital District Islandersia. AHL-reissun jälkeen Goring valmensi kuusi vuotta IHL:ssä voittaen kaksi mestaruutta. Hänet myös valittiin kaksi kertaa liigan parhaimmaksi valmentajaksi vuosina 1995 ja 1996. Vuonna 1999 hän pääsi taas valmentamaan NHL:ään New York Islandersin päävalmentajaksi, jossa hän valmensi kaksi vuotta. NHL:n jälkeen Goring valmensi yhden kauden WCHL:ssä, jonka jälkeen hän valmensi neljä vuotta 2002–2005 DEL:ssä, voittaen yhden mestaruuden.


title: M/T Ragny

text: M/T Ragny oli ahvenanmaalaisen Sally-varustamon omistama, vuonna 1951 valmistunut tankkilaiva, joka katkesi kahtia myrskyssä Pohjois-Atlantilla 26. joulukuuta 1970 ollessaan matkalla Bahaman Freeportista Trondheimiin. Laivan etuosa, jossa oli kuusi miehistön jäsentä, katosi myrskyssä. Takaosa, jossa oli 31 miehistöön kuulunutta, jäi muutamiksi päiviksi pinnalle, ja Yhdysvaltain rannikkovartioston alus USCGC "Escanaba" pelasti sinne jääneet aamuyöstä 28. joulukuuta. Pelastustoimien aikana hukkui myös yksi onnettomuuspaikalle ensiksi ehtineen kauppalaiva S/S "Platten" miehistön jäsen, kun "Plattelta" laskettu pelastuvene kaatui myrskyssä. "Ragnyn" takaosa upposi joulukuun viimeisenä päivänä.


title: M/T Ragny

text: Katkeamisen syynä saattoi se, että laivan keskiosassa ollut tankkiosasto oli onnettomuushetkellä tyhjä, vaikka muissa tankeissa oli lastia. Myös aluksen ikä (19 vuotta) saattoi vaikuttaa katkeamiseen.


title: M/T Ragny

text: "Ragny" oli rakennettu norjalaiselle varustamolle vuonna 1951, ja Sally-varustamo osti sen vuonna 1960.


title: Tuiskula (Angelniemi)

text: Tuiskula on kylä Salon kaupungissa Varsinais-Suomessa. Kylä sijaitsee Kemiön saarella entisen Angelniemen kunnan alueella. Tuiskula sijaitsee Meri-Seppälän ja Esselpään välissä. Pienessä kylässä on kantatilan lisäksi vain loma-asuntoja. Kemiön saaren maa-alueen lisäksi Tuiskulan kylään kuuluu pala Angelansaarta, jossa sijaitsee Tuiskulankalliot.


title: Tuiskula (Angelniemi)

text: Tuiskula on luultavasti perustettu jo varhaiskeskiajalla, sillä se on kuulunut niin sanotun suomalaisen vero-oikeuden piiriin. Vanhimmissa kirjoissa Tuiskula on tunnettu nimellä Pyöli. 1800-luvun puolessa välissä kantatilalla oli hetken aikaa toiminnassa savikaakelitehdas ja 1800-luvun loppupuolella kylään perustettiin tiilitehdas joka oli toiminnassa maan itsenäisyyden ensimmäisille vuosikymmenille.


title: Eros Capecchi

text: Eros Capecchi (s. 13. kesäkuuta 1986 Castiglione del Lago) on Italialainen maantiepyöräilijä. Hän aloitti ammattilaisuransa Liquigas-tallissa 2006–2007, edusti vuosina 2008–2010 espanjalaisjoukkuetta, joka tunnettiin nimillä Saunier Duval - Scott, Fuji-Servetto ja Footon-Servetto, ja palasi kauden 2011 alusta Liquigas-talliin. Vuosina 2013–2015 hän edusti Team Movistaria, 2016 Astana Teamia ja vuodesta 2017 alkaen Quick-Step Floors / Deceuninck–Quick-Stepiä.


title: Eros Capecchi

text: Capecchi voitti Italian ympäriajon 2011 18. etapin kukistettuaan loppukirissä iritiottokumppaninsa Marco Pinottin ja Kevin Seeldraeyersin.


title: Eros Capecchi

text: Lähteet: Cyclingbase, Cycling Archives


title: Otto Marttila

text: Otto Verner Marttila (30. joulukuuta 1879 Janakkala – 20. maaliskuuta 1955 Janakkala) oli suomalainen maanviljelijä, joka toimi useita kertoja kansanedustajana. Hän toimi kansanedustajan tehtävissä vuosina 1911–1917, 1922–1924, 1929–1930 ja 1933–1939, kuuluen sosiaalidemokraattiseen eduskuntaryhmään. Lisäksi hän oli useita kertoja presidentin valitsijamiehenä. Hänelle myönnettiin kunnallisneuvoksen arvo 1941 aktiivisesta toimimisesta Janakkalan kunnan luottamustehtävissä.


title: Muhammad I (Córdoba)

text: Muhammad I oli viides Umaijadi-dynastiaan kuulunut Cordoban kalifaatin emiiri vuosina 852–886 isänsä Abd ar-Rahman II:n jälkeen.


title: Muhammad I (Córdoba)

text: Muhamed oli isänsä suosikki vallanperimyksessä ja tulikin valituksi emiiriksi, vaikka hänen äitipuolensa sultaanitar Tarub yritti saada oman poikansa valtaan ja yritti jopa myrkyttää miehensä. Muhammedia on kuvailtu itsekkääksi, kylmäveriseksi ja tyhmäksi, mistä huolimatta al-Andalusin kukoistuskausi jatkui hänen aikanaan. Samoin jatkui myös kapinointi: Toledon asukkaat karkottivat Muhammedin joukot vuonna 852, ja kaupunki pysyi itsenäisenä seuraavat 80 vuotta. Vuonna 859 viikingit hätyyttelivät jälleen Espanjaa ja ryöstivät muu Lissabonin, Sevillan, Cadizin ja Cartagenan.


title: Muhammad I (Córdoba)

text: Muhammad I kuoltua häntä seurasi emiirinä hänen poikansa Mundhir (886–888) ja tämän kuoltua veljensä Abdallah ibn Muhammad (888–912).


title: Mundhir

text: Al-Mundhir (arab. المنذر) oli kuudes umaijadi-dynastiaan kuulunut Cordoban kalifaatin emiiri vuosina 886–888 isänsä Muhammad I:n jälkeen. Hän joutui kohtaamaan jatkuvia kapinoita ja maan ollessa hajoamisen partaalla hän kuoli hallittuaan vain kaksi vuotta. Hän jatkoi koko hallintokautensa ajan isänsä aloittamaa sotaa Umar ibn Hafsunia vastaan, ja kuolikin ibn Hafsunin tukikohdan piirityksessä Bobastrossa. Jotkin arabilähteet viittaavat siihen, että hän olisi kuollut luonnollisesti, kun taas toiset viittaavat siihen, että hänet murhasi lopulta hänen oma veljensä ja seuraaja Abdallah ibn Muhammad (888–912).


title: Villakot

text: Villakot ("Senecio") on kasvisuku asterikasvien heimossa. Tuhannella lajillaan se on yksi heimonsa runsaslajisimmista. Villakot sisältävät pyrrolitsidiinialkaloideja, jotka vaikuttavat pääasiassa maksaan aiheuttaen kroonisesti etenevää maksakirroosia. Villakkoja on käytetty värjäyksessä.


title: Villakot

text:
Villakot ovat yksi-, kaksi- tai monivuotisia. Monilla lajeilla lehdet sijaitsevat kierteisesti ja kukintona on keltakukkainen huiskilomainen mykeröstö. Suomessa on tavattu kaikkiaan 17 villakkolajia, joista noin puolet on vakiintuneita. Vain kalliovillakko ("Senecio sylvaticus") on alkuperäislaji, muut ovat tulokkaita.
Villakoista on erotettu omiin sukuihinsa muun muassa mehivillakot ("Kleinia") ja sineraariat ("Pericallis").


title: Blythe

text: Blythe voi tarkoittaa ainakin seuraavia:


title: Abdallah ibn Muhammad

text: Abdullah ibn Muhammad () (eli 11. tammikuuta 844 – 15. lokakuuta 912), oli seitsemäs umaijadi-dynastiaan kuulunut Córdoban emiraatin emiiri vuosina 888–912 veljensä al-Mundhirin jälkeen.


title: Abdallah ibn Muhammad

text: Joidenkin lähteiden mukaan Abdullah järjesti vanhemman veljensä, emiiri al-Mundhirin, murhan noustakseen itse valtaan, ja toisten mukaan al-Mundhir kuoli luonnollisen kuoleman. Al-Mundhirin luonnollista kuolemaa tukee se havainto, että Abdullah ei missään vaiheessa juuri osoittanut kiinnostusta hallitsemista kohtaan. Valtaan noustuaan hänestä tuli vainoharhainen erakko. Hän murhautti vanhimman poikansa Muhammadin vuonna 891 ja vuonna 895 toisen poikansa al-Mutarrifin, jota syytettiin Sevillan kapinallisten kanssa vehkeilystä. Myöhemmin hän tapatti vielä kaksi veljeään, Hishamin ja al-Kasimin.


title: Abdallah ibn Muhammad

text: Abdullahin hallituskautta leimasivat sisäiset riidat ja kapinointi. Hän joutui kamppailemaan paitsi ulkoisia vihollisia, myös itsenäisyyttä havittelevia arabeja vastaan Suurimman uhkan emiirille muodosti Umar Ibn Hafsun, jonka joukot saavuttivat Córdoban muurit vuonna 891. Samana vuonna hän kärsi tappion Abdullahin joukoille, ja Ibn Hafsunin valta ei enää kasvanut sen jälkeen, vaikka hän seuraavana vuonna valloittikin takaisin menettämänsä alueet


title: Abdallah ibn Muhammad

text: Saamattoman hallitsija Abdallahin kuollessa 67-vuotiaana al-Andalus oli käytännössä hajonnut pieniksi, paikallisten ”paronien” johtamiksi yksiköiksi.


title: Abdallah ibn Muhammad

text: Abdallahin kuoltua häntä seurasi emiirinä hänen pojanpoikansa Abd ar-Rahman III (912-61), joka oli tapetun, emiirin vanhimman pojan, Muhammadin, poika.


title: Genesis (Genesiksen albumi)

text: Genesis (tunnetaan myös nimellä 1983) on englantilaisen rock-yhtye Genesiksen 3. lokakuuta 1983 julkaisema yhtyeen 12. albumi. Albumilla soittavat Phil Collins (rummut ja laulu), Tony Banks (kosketinsoittimet ja mm. basso) ja Mike Rutherford (kitara).


title: Genesis (Genesiksen albumi)

text:
Levyllä ovat mm. nämä Genesiksen kuuluisat kappaleet "That's All", "Mama" ja "Illegal Alien".
Albumi menestyi hyvin sillä se oli listaykkönen mm. Saksassa (platina) ja Isossa Britanniassa (2X platina) ja toinen tai kolmas monessa muussa maassa ja myi hyvin monessa muussa maassa kuten USA (4X platina) ja Ranskassa (platina) ja se oli silloin Genesiksen myydyin levy.


title: Geni

text: Geni tai GENI voi tarkoittaa ainakin seuraavia:


title: Senecioneae

text: Senecioneae on kasvitribus asterikasvien heimon "Asteroideae"-alaheimossa. Osaa tribuksen suvuista luonnehtii mykerön kehtosuomujen sijoittuminen yhteen tai kahteen riviin. Pohjussuomuja ei ole. Hedelmän kärjessä on verhiösyntyinen pappus (lenninhaivenellinen leviämislaite). Monet sen lajeista ovat keltakukkaisia.


title: Seututie 539

text: Seututie 539 on seututie Kuopiossa. Se alkaa valtatien 9 risteyksestä ja kulkee Vehmersalmen keskustaajaman ohitse Litmaniemelle ja päättyy seututielle 542. Tie on melko kapea ja mäkinen, joten sillä on 80 km/h nopeusrajoitus. Liikennemäärät ovat vähäiset.


title: Poika (saunoo)

text: Poika (saunoo) on Hausmylly-yhtyeestä tutun Pasi "Poju" Heinosen säveltämä ja sanoittama kappale, jonka AXR Music julkaisi singlenä vuonna 2011. Poju teki kappaleen alun perin JYPin mahdollisia Suomen mestaruusjuhlia ajatellen. JYP ei kuitenkaan voittanut Suomen mestaruutta, mutta kappale nousi hitiksi Suomen voitettua jääkiekon maailmanmestaruuden, kun Poju esitti kappaleen Kauppatorin kansanjuhlassa. Säveltäjän mukaan kappale on junttimusiikkia. Kappale oli viikoilla 20-26 Suomen myydyin ja ladatuin single sekä tanssituin kappale viikoilla 24-27.


title: Poika (saunoo)

text: Kappale on mukana myös "Leijonat 2011 – Virallinen Leijonat -kokoelma" -albumilla. Virolainen Hellad Velled-yhtye on levyttänyt kappaleesta oman version viroksi nimellä "Poeg on kodus!".


title: Poika (saunoo)

text: Kanada-maljasta, kuten monista muistakin palkintopokaaleista, käytetään lempinimeä "Poika". Maailmanmestaruuspokaalia kuljetetaan puolestaan lempinimellä "Kundi".


title: Geni.com

text: Geni.com on sukututkimukseen liittyvä Internetin yhteisöpalvelu, joka lanseerattiin 16. tammikuuta 2007. Palvelussa käyttäjät luovat yhteistä, koko maailman sukupuuta ja jakavat sukulaissuhteitaan muille. Joulukuussa 2010 palvelulla on yli 5,8 miljoonaa käyttäjää.


title: Roque

text: Roque on yhdysvaltalainen muunnelma krokettipelistä. Sitä pelataan reunustetulla kovalla ja tasaisella kentällä. Peli oli kotimaassaan suosittu 1900-luvun alkuvuosikymmeninä ja oli myös lajina vuoden 1904 kesäolympiakisoissa.


title: Roque

text: 2000-luvulle tultaessa pelin harrastajien määrä on vähentynyt niin, ettei virallisia turnauksia ole enää järjestetty.


title: Sion (täsmennyssivu)

text: Sion tarkoittaa muun muassa seuraavaa:


title: Filosofi luennoi telluuriosta

text: Filosofi luennoi telluuriosta () on englantilaisen Joseph Wrightin maalaus noin vuodelta 1766. Maalaus, kooltaan 147 x 203 cm, on Derbyn kaupunginmuseossa. Sen koko nimi on "A Philosopher giving that Lecture on the Orrery, in which a lamp is put in place of the Sun".


title: Filosofi luennoi telluuriosta

text: Maalauksen keskeinen hahmo on punatakkinen, filosofiksi kutsuttu tiedemies, joka esittelee aurinkokunnan mallia eli telluuriota, mahdollisesti havainnollistaen auringonpimennyksen syntyä. Telluuriossa käytetty lamppu valaisee filosofin ja katsojien kasvot. Työtä on pidetty valistusajan symbolina.


title: Filosofi luennoi telluuriosta

text: Wright sai inspiraation maalaukseen ilmeisesti luennosta, jonka skotlantilainen tähtitieteilijä ja matemaatikko James Ferguson piti Derbyssä 1762. Teoksen filosofi ei kuitenkaan muistuta Fergusonia, vaan enemmänkin Wrightin pitkäaikaista ystävää John Whitehurstia nuorena. Tämä osallistui Fergusonin luentosarjan järjestämiseen. On myös arvioitu että maalauksen luennoija muistuttaa Isaac Newtonia sellaisena kuin Godfrey Kneller hänet maalasi. Filosofin vieressä seisovan henkilön mallina on ollut Wrightin ystävä Peter Perez Burdett. Maalauksen oikeassa laidassa olevat henkilöt saattavat olla Ferrersin viides jaarli Washington Shirley ja hänen veljenpoikansa. Shirley omisti monimutkaisen telluurion, ja hän osti maalauksen Wrightiltä.


title: Priest

text: Priest voi tarkoittaa:


title: Mourade Zeguendi

text: Mourade Zeguendi (s. 30. lokakuuta 1980, Saint-Josse-ten-Noode, Belgia) on belgialainen näyttelijä ja koomikko. Hänellä on marokkolaiset sukujuuret.


title: Mourade Zeguendi

text: Zeguendi aloitti näyttelemisen vuonna 1999 teatterissa ja esiintyi myöhemmin 2000-luvun alussa lyhytelokuvissa. Sittemmin vuodesta 2007 lähtien hän on tehnyt elokuvarooleja Taxi 4 elokuvan myötä. Seuraavana vuonna Zeguendilla oli pieni rooli Jean-Claude Van Dammen elokuvassa JCVD, sekä vierasrooli komediasarjassa Melting Pot Café.


title: Koe tyhjiöpumpulla

text: Koe tyhjiöpumpulla () on englantilaisen Joseph Wrightin maalaus noin vuodelta 1768. Maalaus on nykyisin National Galleryssa Lontoossa.


title: Koe tyhjiöpumpulla

text: Maalauksessa Wright kuvaa tiedemiestä, joka osoittaa hapen välttämättömyyttä elämälle pitämällä lintua lasikuupassa, josta imetään ilma pois tyhjiöpumpulla. Jos pumppausta jatketaan, lintu kuolee. Katsojien ilmeet kuvastavat paitsi kuolevan linnun herättämiä tunteita, myös tieteen nostattamia ihmetyksen ja pelon tunteita.


title: Koe tyhjiöpumpulla

text: Teoksen dramaattinen valaistus on peräisin yhdestä kynttilästä.


title: Priest (vuoden 2011 elokuva)

text: Priest on vuonna 2011 ilmestynyt yliluonnollinen toimintaelokuva, jonka pääosaa näyttelee Paul Bettany. Elokuvan on ohjannut Scott Stewart ja se perustuu samannimiseen korealaiseen sarjakuvaan.


title: Priest (vuoden 2011 elokuva)

text: Elokuvassa viimeisimmästä vampyyrisodasta hengissä selvinnyt soturipappi Ivan Isaacs (Bettany) joutuu rikkomaan valansa olla poistumatta kirkon hallitsemasta muurien ympäröimästä kaupungista, kun vampyyrit sieppaavat hänen tyttärensä (Lily Collins). Isaacsia ovat auttamassa tyttären poikaystävä (Cam Gigandet) sekä entinen soturipapitar (Maggie Q).


title: Pyhän Marian kirkko (Capel-le-Ferne)

text: Pyhän Marian kirkko () on käytöstä poistettu 1100-luvulla rakennettu anglikaaninen kirkkorakennus, joka sijaitsee Englannissa Kentin kreivikunnassa Capel-le-Fernen kylästä koilliseen. Se on korjattu vuonna 1890 English Heritage on suojellut sen ja sitä hoitaa Churches Conservation Trust.


title: Pyhän Marian kirkko (Capel-le-Ferne)

text: Kirkossa on kenraali Charles William Dunbar Staveleyn muistolaatta.


title: Dominic Moore

text: Dominic Moore (s. 3. elokuuta 1980 Thornhill, Ontario, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Boston Bruinsia. Moore on pelannut urallaan yli 700 NHL-ottelua kymmenessä seurassa.


title: Dominic Moore

text: Ennen ammattilaisuraa Moore pelasi Harvard Crimsonissa ECAC-sarjassa veljiensä Markin ja Steven tavoin. Kaudella 1999–2000 Moore siirtyi muiden veljesten mukana Harvardin yliopistojoukkueeseen NCAA-sarjaan. Kolmikosta tuli samalla ensimmäinen yliopistossa pelannut veljestrio. NHL-seura New York Rangers varasi Mooren kolmannella kierroksella 95. pelaajana . Moore aloitti ammattilaisuransa kaudella 2003–2004, kun hän pelasi farmiseura Hartford Wolf Packin lisäksi Rangersissa viisi ottelua, joissa hän teki kolme tehopistettä. Hän debytoi NHL:ssä marraskuussa 2003 Montreal Canadiensia vastaan.


title: Dominic Moore

text: NHL:n työsulkukauden 2004–2005 Moore pelasi Wolf Packissa ja teki vain 28 ottelussa 49 pistettä. Hyvän farmikauden jälkeen Moore aloitti kauden 2005–2006 Rangersissa, jossa hän pelasi puolustavassa kentässä Jed Ortmeyerin ja Ryan Hollwegin kanssa. Heinäkuussa 2006 Rangers myi Mooren Pittsburgh Penguinsiin. Hän pelasi seurassa 59 ottelua, kunnes Penguins myi Mooren helmikuussa 2007 Minnesota Wildiin vaihdossa kolmannen kierroksen varausvuoroon. Kauden 2007–2008 Moore aloitti Minnesota Wildissä, joka kuitenkin asetti hänet waivers-listalle, josta miehen poimi tammikuussa 2008 Toronto Maple Leafs. Moore pelasi loppukauden Leafsissa hyvin ja teki 38 ottelussa 14 pistettä. Kaudella 2008–2009 Moore asetettiin uuteen rooliin ja hän pelasi parhaassa hyökkäysketjussa Jason Blaken kanssa keräten hyvät tehot. Tästä huolimatta Leafs kauppasi Mooren Buffalo Sabresiin vaihdossa toisen kierroksen varausvuoroon maaliskuussa 2009. Hän teki kaudella kokonaisuudessaan 45 pistettä, mikä on hänen paras pistemääränsä NHL-tasolla.


title: Dominic Moore

text: Lokakuussa 2009 Moore teki yksivuotisen sopimuksen Florida Panthersin kanssa. Hän ehti pelata seurassa 48 ottelua ennen myyntiä Montreal Canadiensiin toisen kierroksen varausvuoroa vastaan helmikuussa 2010. Heinäkuussa 2010 Moore teki Tampa Bay Lightningin kanssa kaksivuotisen sopimuksen. Hän pelasi ensimmäistä kertaa sitten kauden 2005–2006 kauden yhdessä seurassa ja teki 77 ottelussa 32 tehopistettä. Pudotuspeleissä Moore muodosti Sean Bergenheimin ja Teddy Purcellin kanssa tehokkaan kolmosketjun, joka oli yksi tärkeimmistä osista Tampan pudotuspelimenestyksessä seuran edetessä Stanley Cupin konferenssifinaaleihin.


title: Dominic Moore

text: Moore teki Lightningissä kaudella 2010–2011 oman maaliennätyksensä, 18 maalia. Lisäksi hän teki pudotuspeleissä 11 pistettä 18 ottelussa. Seuraavalla kaudella Moore oli tehnyt 19 pistettä 56 ottelussa, kun hänet kaupattiin San Jose Sharksiin vaihdossa toisen kierroksen varausvuoroon . Lisäksi Sharks sai seitsemännen kierroksen varausvuoron.


title: Dominic Moore

text: Työsulun lyhentämällä NHL-kaudella 2012–2013 Moore ei pelannut missään joukkueessa vaimonsa Katien kuoltua tammikuussa 2013 maksasyöpään. Heinäkuussa 2013 Moore palasi yksivuotisella sopimuksella New York Rangersiin. Rangers eteni kaudella 2013–2014 Stanley Cupin loppuotteluihin, mutta hävisi mestaruuden Los Angeles Kingsille otteluvoitoin 1–4. Moore palkittiin kauden jälkeen Bill Masterton Memorial Trophylla, joka myönnetään pelaajalle, joka osoittaa parhaiten sisukkuutta, urheiluhenkeä ja omistautumista jääkiekolle.


title: Yhdystie 1542

text: Yhdystie 1542 on yhdystie Porvoon Treksilässä. Se oli aikaisemmin kokonaisuudessaan moottoriliikennetietä. Tie alkaa valtatie 7:n liittymästä ja päättyy noin puolen kilometrin kuluttua yhdystiehen 1543. Tien nopeusrajoitus on 60-80 km/h. Yhdystie on kokonaan valaistu.


title: Suomen sotien Korkeajännitys

text: Suomen sotien Korkeajännitys -nimellä kutsutaan vuosina 1998–2008 julkaistuja Suomen historiaa käsitteleviä "Korkeajännitys"-sarjakuvalehtien erikoisnumeroita. (ns. ”Suomi-Korkkarit).


title: Suomen sotien Korkeajännitys

text: Samsonin piirtämissä seikkailuissa päähenkilöinä ovat entinen punakaartilainen Pekka Haapanen ja suojeluskuntalainen Vilho Hannula (tähdellä merkityt). Lisäksi he ovat sivuosissa myös useissa muiden piirtäjien tekemissä Suomi-Korkkareissa.Vilho Hannula on esiintynyt kuudessa sarjakuvassa, jotka ovat Kansalaissodan korkeajännitys (valkoinen ja punainen), Talvisodan korkeajännitys, Jatkosodan korkeajännitys ja kolme Vaaran vuosien Korkeajännitystä (1948, 1961 ja 1968). Vilho on yksi Suomen sotien korkeajännitysten päähenkilöistä, Pekka Haapasen ohella.


title: Suomen sotien Korkeajännitys

text: Vilho Hannula oli porvarissukuisesta perheestä joka asui Sahanpää-nimisessä kuvitteellisessa kylässä Tampereen lähellä, Pohjois-Hämeessä. Vuonna 1908 Vilho oli lähellä hukkua järveen jään petettyä jalkojen alta mutta hänet kuitenkin pelasti muuan Pekka Haapanen jonka perhe hankki elantonsa Hannulan suvun sahalla. Vilhosta ja Pekasta tuli hyvät ystävät ja he viettivät paljon aikaa yhdessä.


title: Suomen sotien Korkeajännitys

text: Sisällissodan sytyttyä 1918 Vilho ja Pekka ajautuivat eri puolille; Pekka punaisten ja Vilho valkoisten puolelle. Vilhon rinnalla sisällissodassa taisteli muun muassa Heimo Pohjonen ja ruotsalainen vapaaehtoiskapteeni Kalmarsjö. Sisällissodan lopulla Vilho ja Kalmarsjö olivat osana valkoisten voittoisaa hyökkäystä Tampereelle ja sota Vilhon osalta päättyi siihen. Vilho kuitenkin törmäsi teloitettavaksi tuomittuun lapsuudenystäväänsä Pekkaan ja onnistui pelastamaan tämän varmalta kuolemalta. Sisällissodan jälkeen Pekan ja Vilhon tiet taas erkanivat.


title: Suomen sotien Korkeajännitys

text: Talvisodan syttyessä luutnantiksi ylennetty Vilho oli Karjalankannaksella valvomassa Mannerheim-linjan rakennustöitä kun ensimmäiset puna-armeijan hyökkäykset alkoivat. Rintamalla Vilho tapasi sisällissodassa hänen rinnallaan sotilaspoikana toimineen Kiven sekä punaisten puolella sotineen Laurin. Vilhon esimieheksi rintamalle saapuu suhteellisen kokematon kapteeni Jukka Lundberg jonka hengen Vilho pelastaa yhdessä vaiheessa. Sodan lopulla Vilho tapaa lapsuudenystävänsä Pekan, joka oli muuttanut sukunimensä Haapasesta Halttulaksi. Pekan ja Vilhon ystävyys palasi ja heistä tuli hyvät ystävät jälleen.


title: Suomen sotien Korkeajännitys

text: Talvisodan jälkeen Vilho ylennettiin kapteeniksi ja hänet liitettiin Jääkärirykmentti 69:ään, joka koostui entisistä punakaartilaisista ja heidän jälkeläisistään. JR-69:n vahvuudessa oli myös Kersantti Kivi, kirjuriksi haavoittumisen jälkeen siirtynyt Lauri, Laurin poika Onni ja Alikersantiksi kohonnut Pekka. Rykmenttiä johti kunnianhimoinen suomenruotsalainen Majuri Bror Örnkloo jonka johtotaidot olivat vähintäänkin kyseenalaiset miesten keskuudessa. Sodan edetessä Vilhon johtotaidot ja kokemus pääsevät oikeuksiinsa mutta sodan lopulla Vilho haavoittuu Neuvostojoukkojen hyökätessä leiriin. Vilho kuitenkin selviää hengissä kun Luutnantti Vuorela auttaa haavoittuneen komentajansa suojaan hyökkäykseltä. Niin hyvin ei kuitenkaan käynyt Laurille joka kaatui Vilhon viereen hyökkäyksen alettua. Jatkosodan loputtua Vilho suositteli Pekalle mannerheimin ristiä ansioistaan mutta tämä kieltäytyi vedoten siihen että ”punikki ei puuristiä parempaa ansaitse”.


title: Suomen sotien Korkeajännitys

text: Vilho yleni sodan jälkeen majuriksi ja toimi Pääesikunnan valvontatoimistossa. Vuonna 1948 Vilho oli Pekan ja Vuorelan kanssa mukana estämässä Presidentti Paasikiveä vastaan tehtyä kidnappaus-yritystä. Pian tuon jälkeen Vilho ylennettiin ensin everstiluutnantiksi ja sitten everstiksi jonka jälkeen hän toimi Presidentti Kekkosen adjutanttina. Vuonna 1961 Vilho oli osana ryhmää joka onnistui estämään Kekkosen salamurhan kun tämä oli palaamassa Havaijilta. Vuoteen 1968 mennessä Vilho oli kohonnut kenraalimajurin arvoon ja toimi tiedustelupäällikkönä kun hänen alaisenaan viiden vuoden ajan toiminut Eversti Inero paljastui tietoja kavaltaneeksi petturiksi. Ineroa hoitelemaan lähetettiin Sky Divers -ryhmä ja Vilho toimi huippusalaisen operaation valvojana. Operaatio onnistui vaikka Vilho ja Laskuvarjojääkärikoulun perustaja Everstiluutnantti Ronkainen pelkäsivätkin jo pahinta.


title: Suomen sotien Korkeajännitys

text: Pekka Haapanen on esiintynyt kuudessa Suomen taisteluista ja konflikteista kertovissa Korkeajännitys-sarjakuvissa, jotka ovat Kansalaissodan korkeajännitys (valkoinen ja punainen), Talvisodan korkeajännitys, Jatkosodan korkeajännitys ja kolme Vaaran vuosien Korkeajännitystä (1948, 1961 ja 1968). Vilho Hannulan ohella, Pekka Haapanen on toinen Suomen sotien korkeajännitysten päähenkilöistä.


title: Suomen sotien Korkeajännitys

text: Pekka Haapanen oli työväenluokkaisesta perheestä ja asui nuoruutensa Sahanpää-nimisessä fiktiivisessä kylässä Tampereen lähellä, Pohjois-Hämeessä. Vuonna 1908 Pekka Haapanen pelasti Sahanpään sahatirehtöörin pojan Vilho Hannulan hukkumasta ja heistä tuli ystävät.


title: Suomen sotien Korkeajännitys

text: Sisällissodan sytyttyä Pekka liittyi työväen puolella oleviin punaisiin. Siksi hänen välinsä Vilhoon erkanivat, sillä Vilho oli liittynyt porvareiden tukijoihin, eli valkoisiin. Sotiessaan punaisten riveissä Pekka tutuistui kumousaktivisti Antti Kovaleviin ja naapuritilan isännän vanhimpaan poikaan Lauri Yliseen. Sodan lopulla Tampereen taistelussa Pekka, Lauri ja Antti yrittivät pakoon junalla, mutta Lauri haavoittui saadessaan osuman valkokaartilaisen kiväärinluodista. Antti ja Pekka törmäsivät rautatieasemalla jääkärikapteeni Kalmarsjöhön ja sotilaspoika Kiveen. Antti päätti käydä pienemmän sotilaspojan kimppuun jättäen jääkärikapteenin Pekan huoleksi. Pekka tyrmäsi jääkärikapteenin kiväärinsä perällä, mutta Kovalev sai surmansa sotilaspojan pitkän puukon iskeydyttyä hänen rintalastaansa.


title: Suomen sotien Korkeajännitys

text: Pekka oli aikeissa käydä sotilaspoika Kiven kimppuun, mutta Vilhon ja hänen kumppaneidensa asettamat panokset räjäyttivät panssarijunan, jonka äärellä kamppailu käytiin, tyrmäten sekä Pekan että puukkoa heristäneen Kiven. Jääkärikapteeni Kalmarsjö virkosi ensimmäisenä ja pidätti Pekan. Sodan loputtua aloitettiin sodan voittaneiden valkokaartilaisten pitämät sotaoikeudenkäynnit, joissa myös Pekka tuomittiin kuolemaan. Tampereella haavoittunut Lauri todettiin syyttömäksi osittain naapuritilan Alasen todistettua Laurin joutuneen vahingossa punakaartiin. Teloituskomppanian edessä Pekka kohtasi myös lapsuudenystävänsä Vilhon, joka oli päättänyt maksaa velkansa takaisin. Vilho käski Pekkaa kaatumaan ennen laukausta ja Pekka teki työtä käskettyä ja säästyi teloitukselta Vilhon avulla. Pian tuon jälkeen Pekka katosi Sahanpäästä.


title: Suomen sotien Korkeajännitys

text: Vuoteen 1939 mennessä Pekka oli onnistunut entisten punakaartilaistovereidensa avustuksella hankkimaan uuden henkilöllisyyden itselleen. Pekan sukunimi vaihtui Haapasesta Halttulaan ja hän asettui Helsingin satamaan työläiseksi. Talvisodan syttymispäivänä Pekan työkaveri sai surmansa venäläisten pommituksissa ja sitten Pekka päätti liittyä armeijaan sotimaan Neuvostoliittoa vastaan. Karjalankannaksella Pekka tapasi kanssaan kansalaissodassa sotineen Laurin ja hänet teloitukselta säästäneen Vilhon. Sodan loppupuolella Pekka ja Lauri törmäävät venäläiseen komissaariin ja hänen adjutanttiinsa, jotka pyrkivät pakoon suomalaisten hajotettua heidän joukkonsa. Komissaari yritti salavihkaisesti ampua Pekan ja Laurin ja onnistuikin haavoittamaan Lauria. Pekka ampui neuvostokomissaarin Suomi-konepistoolilla ja hommasi Laurin paikattavaksi. Pekka pääsi lopulta tapaamaan myös luutnantiksi ylenneen Vilhon ja Tampereella kansalaissodan loppupäivinä puukkoa heristäneen Koljatti Kiven, joiden kanssa hän ystävystyi.


title: Suomen sotien Korkeajännitys

text: Jatkosodan syttyessä 1941 majuriksi ylennyt Vilho hommasi alikersantiksi talvisodassa ylenneen Pekan juuri perustettuun Jääkärirykmentti 69:ään, koska hän halusi itselleen luotettavan aliupseerin joukkueeseensa. JR 69 koostui kansalaissodassa punaisten puolella sotineista tai heidän jälkeiläisistään, joten Pekan seuraan liittyi myös kirjurin tehtäviin siirtynyt Lauri Ylinen, hänen poikansa Onni Ylinen, pikakiväärimies Ismo Saloranta ja kersantiksi ylennyt Koljatti Kivi. JR 69:n johdossa oli majuri Bror Örnkloo ja rykmenttiin kuuluivat myös luutnantti Jukka Vuorela ja vääpeli Urho Pohjonen, kansalaissodassa kuolleen punikkivihaaja Heimo Pohjosen poika, joka oli perinyt punaisten vastaisen asenteensa isältään.


title: Suomen sotien Korkeajännitys

text: Vääpeli Pohjonen otti Pekan silmätikukseen sodan alkupäivistä alkaen osittain siitä syystä, että oli kateellinen Pekan saavutuksille taisteluissa. Urho yritti jopa pidättää Pekkaa niskuroinnista, mutta tämä oli silloin kaukopartiossa luutnantti Vuorelan johtamassa ryhmässä. Lopulta Pekka tuhoaa neuvostopanssareita kersantti Kiven kanssa ja selviää taistelusta hengissä – tosin kuin SS-kapteeni Konttinen, joka aikaisemmin opasti Pekkaa saksalaisten panssariaseiden käytössä. Kapteeni Konttinen sai surmansa vihollisen hyökättyä leiriin. Samassa taistelussa henkensä menetti myös Pekan ystävä Lauri. Vilho haavoittui tuossa taistelussa ja pääsi turvaan luutnantti Vuorelan avulla. Vilho sanoi Pekalle suosittavansa hänelle Mannerheimin ristiä, mutta Pekka kieltäytyi kunniasta sanoen: ”Eihän punikki puuristiä parempaa saa ja pääasia on että henki minussa pihisee.”


title: Suomen sotien Korkeajännitys

text: Jatkosodan päätyttyä Pekka palasi työelämään mutta auttoi vielä Vilhoa torjumaan muun muass vuonna 1948 Presidentti Paasikiveen kohdistuneen kaappausyritksen ja vuonna 1961 Presidentti Kekkosen salamurha-hankkeen. Pekka palasi vielä kerran Vilhon avuksi kun Vilho tarvitsi Pekan sisäpiiritietoa Suomen kommunistien mielipiteestä Neuvostoliiton tekemään Tšekkoslovakian miehitykseen vuonna 1968.


title: Suomen sotien Korkeajännitys

text: Jukka Lundberg on kymenmaalainen upseeri, joka eteni sotilasurallaan varsin nopeasti. Talvisodan alkaessa, Lunberg oli sotilasarvoltaan kapteeni. Upseerinarvostaan huolimatta, Lundberg oli varsin kokematon johtajana ja useimmiten joukkojen johtaminen jäikin kokeneempien Vilho Hannulan ja Pekka Halttulan vastuulle. Lundbergin sotaretki saa ennenaikaisen päätöksen kun hän menettää jalkansa ansoitettujen kiikareiden räjähdettyä hänen vieressään.


title: Suomen sotien Korkeajännitys

text: Koljatti Kivi aloitti sotilasuransa varsin nuorena, palveltuaan Kansalaissodassa hieman päälle kymmenvuotiaana valkoisten puolella sotilaspoikana. Varsin nuoresta iästään huolimatta, Kivi teki itsestään jo Kansalaissodassa eräänlaisen legendan, surmattuaan Sahanpään punaisten pää-agitaattorin, Antti Kovalevin kansalaissodan loppuvaiheilla Tampereen taistelussa, pitkällä Iisakki Järvenpää-puukollaan. Tuolloin myös syntyi Kiven myöhemminkin käyttämä tokaisu ”maistahan pohjanmaan rautaa”.


title: Suomen sotien Korkeajännitys

text: Kansalaissodan päätyttyä valkoisten voittoon, Kivi jatkoi sotilasuralla ja vuonna 1939, talvisodan syttyessä, Kivi oli mukana etulinjassa yhdessä Vilho Hannulan, Pekka Haapasen ja muiden tuttujen taistelutovereiden kanssa. Koljatti Kivi jatkoi maineensa kasvattamista talvisodankin aikana, kunnostautuen muun muassa panssarivaunujen tuhoamisessa ja tärkeiden upseerien eliminoimisessa.


title: Suomen sotien Korkeajännitys

text: Jatkosodan syttyessä vuonna 1941, Kivi oli ylentynyt Kersantin sotilasarvolle. Jatkosodassa Kivi sai johtaakseen vaarallisia kaukopartio-tehtäviä, jotka kohdistuivat muun muassa neuvostojoukkojen huoltorautateihin. Myöhemmin sodassa, Talin–Ihantalan taistelussa, Kivi hoiti oman osuutensa neuvostopanssareiden tuhoamisessa, käyttäen juuri käyttööntulleita saksalaisia aseita, panssarikauhua ja panssarinyrkkiä. Jatkosodan jälkeen Kersantti Kivi mystisesti katosi Suomesta. Koljatti Kivi otti käyttöönsä peitenimen G. Rock ja siirtyi Yhdysvaltain tiedustelupalvelun CIA:n alaisuuteen.


title: Suomen sotien Korkeajännitys

text: Vuonna 1961, noottikriisin ollessa kireimmillään, Suomeen saapui CIA:n salainen iskuryhmä, jota johti G. Rock alias Koljatti Kivi. Iskuryhmän tavoitteena oli selvittää kadonneen Neuvostoliittolaisen sotakorvaus kultalastin kohtalo. Iskuryhmään kuului Kiven lisäksi CIA-operaattorit Moodie, Laird, Low ja Cooper.


title: Suomen sotien Korkeajännitys

text: Antti Kovalev esiintyy Kansalaissodan Korkeajännitys-sarjakuvassa. Kansalaissodan aikoihin Antti Kovalev oli töissä Hannulan suvun omistamalla sahalla joka sijaitsi Sahanpään kylässä. Kovalev omasi kumouksellisia aatteita ja olikin vahvimmin nostamassa työväkeä porvarivaltaa vastaan. Vihamielisyyksien alettua, Kovalev nousi Sahanpään Punakaartin johtajaksi ja hankki Punaisille muun muassa Maxim-konekivääreitä. Kovalev henkilökohtaisesti teloitti jääkäreita ihannoinneen ja yhden punakaartilaisen syyttä ampuneen Heimo Pohjoisen isän raivostuksissaan siitä kun Pohjosen perhe oli paennut Sahanpäästä Vaasaan. Taistelu Sahanpäästä auttamatta kääntyi lopulta Valkoisten eduksi ja Kovalev päätti kerätä konekiväärit, läheisen apulaisensa Pekka Haapasen vastustuksesta huolimatta ja siirtää ne Tampereelle.


title: Suomen sotien Korkeajännitys

text: Tampereen taistelun alettua Kovalev oli johtamassa punapuolustusta ja organisoi vahvan puolustuksen koulurakennukseen. Rakennus kuitenkin saarrettiin ja Kovalev päätti yrittää paeta saartorenkaasta. Kovalev ja Pekka onnistuivat pakenemaan mutta kohtasivat rautatieasemalla panssarijunaa sabotoimassa olleen sotilaspoika Kiven ja kapteeni Kalmarsjöön. Kovalev käski Pekan käydä jääkärikapteenin kimppuun kun taas Punapäällikkö itse päätti hyökätä heikon näköisen sotilaspojan kimppuun. Kovalev kuitenkin löi kiväärillään hutiin ja kohtasi loppunsa kun sotilaspoika Kivi iski häntä puukolla rintalastaan. Kovalevin kuoltua, Pekka sai suurimman syyn Sahanpään punakapinasta.


title: Suomen sotien Korkeajännitys

text: Heimo Pohjonen esiintyy Kansalaissodan Korkeajännitys-sarjakuvassa. Saksaan sotaoppeja oppimaan lähteneitä jääkäreitä ihannoiva Heimo Pohjonen oli Sahanpään kylässä asuvan Pohjosen porvarissuvun poika. Pohjonen oli suojeluskunnan jäsen jo sodan ensipäivistä asti sillä hän vihasi erittäin vahvasti venäläisiä ja etenkin punaisia. Heimon punavihasta yhtenä esimerkkinä toimii Sahanpään suojeluskuntalaisten ja työväen välinen yhteenotto, jossa Heimo ampui pistoolilla aseettoman työläisen. Heimon sota muuttui lopullisesti punavaistaiseksi ristiretkeksi, kun Sahanpään punakomentaja Antti Kovalev ampui Heimon isän. Heimo päätti kostoksi teloittaa kaikki Sahanpään taistelussa saadut punaiset sotavangit.


title: Suomen sotien Korkeajännitys

text: Muiden valkoisten ohella Heimo osallistui Tampereen taisteluun. Vilho Hannulan johtaessa pientä valkoisten etujoukkoa, joka kiersi vahvimmat punaisten asemat nopealla etenemisellä, Heimo nimitti itsensä takajoukkojen johtoon ja vastuuseen valkoisten konekivääreistä. Heimo oli johtamassa valkoisten rynnäkköä Tampereen raatihuoneelle, jota miehitti vahva osasto punakaartilaisia mutta sai surmansa yhden punaisten naiskaartilaisen ampuessa tarkasti häntä päähän. Heimolta jäi Sahanpäähän poika, Urho, joka myöhemmin osallistuisi jatkosotaan.


title: Suomen sotien Korkeajännitys

text: Urho Pohjonen esiintyy Jatkosodan Korkeajännitys-sarjakuvassa ja on Kansalaissodan loppuvaiheessa kaatuneen Heimo Pohjosen poika. Isänsä tapaan, Urho niin ikään vihasi kansalaissodan punaisia, jotka olivat syyllisiä hänen isänsä kuolemaan sodassa. Vääpeliksi Jatkosotaan mennessä ylentynyt Pohjonen ilmaisikin punavihaansa useaan otteeseen sodan aikana ja hän otti erityisesti sotatoimissa ansioituneen Pekka Halttulan silmätikukseen.


title: Suomen sotien Korkeajännitys

text: Urho Pohjonen tapasi hännystellä Jääkärirykmenttinsä komentajaa, Bror Örnkloota ja hän kaatui komentajansa kanssa jatkosodan suurhyökkäysvaiheessa, heidän yritettyä karkuun neuvostojoukkojen yllätyshyökkäyksen kohteeksi joutuneelta komentopaikalta.


title: Suomen sotien Korkeajännitys

text: Ismo Saloranta esiintyy kahdessa suomalaisten taisteluista kertovassa Korkeajännitys-lehdessä.


title: Suomen sotien Korkeajännitys

text: Rauhallinen etelähämäläinen Ismo Saloranta, joka parhaiten tunnettiin Lahti-Saloranta pikakiväärin taitavana käyttäjänä, osallistui talvisotaan yhdessä monien muiden joukossa. Saloranta palveli luutnantti Vilho Hannulan yksikössä ja oli sen väkevimpiä taistelijoita yhdessä Koljatti Kiven ja Pekka Haapasen kanssa.


title: Suomen sotien Korkeajännitys

text: Saloranta siirrettiin jatkosodan alussa Pekan, Kiven ja Vilhon mukana JR69:n entisista punakapinallisista koostuvaan yksikköön, jossa hän tutustui luutnantti Vuorelaan ja uuteen tulokkaaseen Veli-Pekka Kotkaan.


title: Suomen sotien Korkeajännitys

text: Jatkosodan aikana Saloranta oli muun ryhmän kanssa kaukopartiossa, kun heidän kimppuunsa hyökkäsi venäläisjoukkue sotilaita. Saloranta kaatui ensimmäisten joukossa ja puuskahti pahasti haavoittuneena: ”Pikakiväärini, hitto vie vanha kaveri petti…” Saloranta ei saanut pikakivääriään tarpeeksi äkkiä selästään. Haavoittunutta Salorantaa alettiin kantaa kohti sidontapaikkaa, mutta hän ehti kuolla matkalla sinne.


title: Suomen sotien Korkeajännitys

text: Jukka Vuorela on pääkaupunkiseudulta kotoisin oleva huimapäinen upseeri, joka nimitettiin kapteeniksi ylennetyn Vilho Hannulan adjutantiksi ennen jatkosotaa. Sotilaana Vuorela oli varsin rohkea ja hän osoitti osaamisensa muunumuassa useilla kaukopartioretkillä, jotka suuntautuivat syvälle vihollisen selustaan. Luutnanttina jatkosodassa taistellut Vuorela asettui sodan loppuvaiheessa tärkeään asemaan kun hän pelasti esimiehensä Hannulan varmalta kuolemalta neuvostojoukkojen hyökättyä heidän komentopaikalle suurhyökkäyksen alkuvaiheessa.


title: Suomen sotien Korkeajännitys

text: Vuorela ylennettiin Yliluutnantiksi jatkosodan lopussa ja sodan jälkeen hän jatkoi pääesikunnan valvontatoimistoon siirretyn, majuriksi ylennetyn Vilho Hannulan apulaisena. Hannulan pyynnöstä, Vuorela alkoi tutkimaan vuoden 1948 vaalien kynnyksellä SKP:n yhteyksiä itärajan taakse. Salahanke paljastui lopulta KGB:n Suomen osaston junailemaksi vallankaappaushankkeeksi jossa oli vaarassa itse presidentti Paasikivi. Salahankkeen toteutuminen lopulta estettiin pääasiassa Vuorelan ansiosta.


title: Suomen sotien Korkeajännitys

text: Lauri Ylinen: Sahanpään kylässä asunut Lauri osallistui sisällissotaan punaisten puolella. Lauri löysi hyvän ystävän itselleen lähes puolta nuoremmasta Pekasta, ja he taistelivatkin koko sodan rinta rinnan. Lauri haavoittui sodan lopulla Tampereen taistelussa ja jäi valkoisten vangiksi. Lauri kuitenkin vältti kuolemantuomion, kun hänen Ylisten naapuritilansa isäntä Alanen todisti Laurin puolesta, että Lauri oltaisiin pakolla värvätty punakaartiin sodan sytyttyä.


title: Suomen sotien Korkeajännitys

text: Monien muiden tavoin Lauri osallistui talvisotaan. Lauri kohtasi rintamalla hyvän ystävänsä Pekan, joka oli kuitenkin selvinnyt kansalaissodan teloituksista. Laurin ja Pekan joukkoa johti sisällissodassa valkoisten puolella sotinut luutnantti Vilho Hannula, joka pelasti Pekan kuolemalta. Pekka ja Lauri kohtaavat sodan lopulla pakoon yrittävän neuvostokomissaarin ja tämän adjutantin. Komissaari yritti huijata Lauria ja Pekkaa, mutta komissaari epäilytti Lauria. Ennen kuin Lauri ennätti tehdä mitään, komissaari ampui Lauria. Lauri haavoittui tilanteessa ja vietti loppusodan kenttäsairaalassa.


title: Suomen sotien Korkeajännitys

text: Jatkosodan alkaessa Lauri liitettiin majuri Bror Örnkloon johtamaan Jääkärirykmentti 69:ään, joka koostui entisistä punakaartilaisista ja heidän jälkeläisistään. Talvisodassa saadusta vammastaan huolimatta Lauri kykeni toimimaan rykmentissä kirjurina. Laurin rinnalla jatkosodassa soti myös hänen ystävänsä Pekka ja Vilho sekä Laurin vanhin poika Onni.


title: Suomen sotien Korkeajännitys

text: Lauri palveli kapteeniksi ylennetyn Vilhon esikuntateltassa kirjurina vuoden 1944 lopulla venäläisten suurhyökkäyksen alkaessa. Vilhon komentotelttaa vastaan tehtiin yllätyshyökkäys, jossa Vilho haavoittui mutta selvisi kuitenkin hengissä, kun luutnantti Jukka Vuorela vei päällikkönsä turvaan. Lauri ei kuitenkaan ollut niin hyväonninen, vaan sai surmansa venäläisluodeista. Laurin poika, Onni sai myös surmansa saman taistelun aikana.


title: Suomen sotien Korkeajännitys

text: Bror Örnkloo on Jatkosodan Korkeajännitys-lehdessä esiintyvä hahmo. Länsirannikon pikkukaupungista kotoisin oleva jääkäriupseeri Örnkloo, sai jatkosodassa komennettavakseen rangaistusrykmenttinäkin pidetyn JR 69-taisteluosaston, joka koostui hänen vihaamistaan entisistä kansallissoodan punaisista. Sotilaana Örnkloo oli taitamaton ja hänen aikaisemmat taistelukomennuksensa koostuivatkin talvisodassa toissijaisista tehtävistä. Örnkloo janosi kunniaa eikä häikäillyt tavoitella sitä alaistensa hengen uhalla.


title: Suomen sotien Korkeajännitys

text: Örnkloo kaatuu uskollisen alaisensa Vääpeli Pohjosen kanssa jatkosodan lopun suurhyöykkäysvaiheessa kun heidän pakoyrityksensä venäläishyökkäyksen kohteeksi joutuneelta komentopaikalta epäonnistuu.


title: Seututie 559

text: Seututie 559 on seututie Siilinjärvellä. Se on valtatie 5:en rinnakkaistie, ja osa vanhaa vitostietä. Tie alkaa Siilinjärven pohjoispuolelta Räisälästä ja päättyy Toivalassa valtatiehen 9.Tie kulki aikoinaan Kuopion Kelloniemestä lautalla Siilinjärven Ranta-Toivalaan. Vuonna 1932 valmistui pengertie Kuopion Päivärannasta Siilinjärven Vuorelaan. Vuoden 1938 tieliikennejärjestelmässä tie nimettiin Valtatie 5:deksi. Tie kulki pääosin nykyistä reittiä lukuun ottamatta Yhdysväylä-nimistä osuutta Vuorelassa ja Siilinjärven kirkonkylää. Kirkonkylällä tie kulki rautatieaseman ohi nykyistä Asematietä pitkin ja jatkui sieltä kulkien Pyylammen halki Taivallahdentietä ja Pyylammen tietä pitkin. Sittemmin tie siirrettiin nykyiselle Kasurilantielle nykyisen kunnantalon ja linja-autoaseman väliin. Kun moottoritie Vuorelasta Siilinjärvelle vuonna 1992 valmistui, Valtatie 5 siirtyi käyttämään nykyistä reittiään, ja rinnakkaistie nimettiin seututieksi 559. Tosin pätkä Vanhasta Pappilasta Räisälään rakennettiin moottoritien rakentamisen aikoihin.


title: Seututie 559

text: Tien laatu on yleisesti ottaen hyvä, koska tieosuus on vanhaa valtatietä. Tie on leveä, mutta sen varrella on runsaasti asutusta. Lisäksi tiellä (varsinkin eteläpäässä) on jonkin verran mäkiä. Tien nopeusrajoitus vaihtelee välillä 50-80 kilometriä tunnissa. Tiellä on yksi kiertoliittymä Toivalassa (Entinen eritasoliittymä), Sekä kaksi eritasoliittymää ( Valtatien 5 ja Kantatie 75:den kanssa). Tie kuuluu taajamaan välillä Kasurila - Räisälä, sekä tien loppupäässä Vuorelassa.


title: Seututie 559

text: Seututie 559 on mukana Kallansiltojen parannushankkeessa. Tie oikaistaan muutaman kilometrin matkalla ja sitä jatketaan Kuopion Päivärantaan saakka. Parannushankeen jälkeen Yhdysväylä ei ole enää osa seututietä.


title: Seututie 559

text: Golftien/Kasurilantie:n risteykseen on suunnitteilla kiertoliittymä. Paikka sijaitsee noin 2 kilometriä etelään Siilinjärven kirkonkylästä.


title: Seututie 559

text: Lisäksi tielle saatetaan sijoittaa valo-ohjattuja liittymiä Siilinjärven kirkonkylän kohdalle tulevaisuudessa.


title: Seututie 562

text: Seututie 562 on Siilinjärven eteläosassa oleva tie. Se alkaa Kuopion lentokentältä, ja päättyy valtatiehen 9. Tie korjataan Kallansillat-hankkeen yhteydessä.


title: Chris Kelly

text: Chris Kelly (s. 11. marraskuuta 1980 Toronto, Ontario, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Ottawa Senatorsia.


title: Chris Kelly

text: Kelly syntyi Torontossa, mutta kasvoi Bowmanvillessä. Hän aloitti jääkiekon Clarington Recreational Hockey Leaguessa. Virallisella junioritasolla Kelly pelasi ensimmäisen kerran London Knightsissa OHL-sarjassa. Kaudella 1998–1998 Kelly teki 36 maalia ja NHL-seura Ottawa Senators varasi hänet kolmannella kierroksella . Kelly teki hyviä tehoja OHL:ssä toisena seuranaan Sudbury Wolves. Kaudella 2001–2002 hän pelasi myös AHL:ssä Grand Rapids Griffinsissä. Kelly siirtyi Ottawan organisaatioon kaudeksi 2002–2003, mutta pelasi koko kauden AHL:ssä Binghamton Senatorsissa.


title: Chris Kelly

text: Myös kausi 2003–2004 sujui lähes kokonaan AHL:n puolella lukuun ottamatta neljää NHL-ottelua Ottawan paidassa. NHL-debyytti tuli helmikuussa 2004 ottelussa Toronto Maple Leafsia vastaan. NHL:n työsulkukauden 2004–2005 Kelly pelasi AHL:ssä toimien joukkueen kapteenina ja teki 77 ottelussa 60 tehopistettä. Hänellä oli kauden viidenneksi paras plus-miinus-lukema tuloksella +30.


title: Chris Kelly

text: Kausi 2005–2006 oli Kellyn ensimmäinen täysi kausi NHL:ssä, ja hän teki 72 ottelussa puolustavassa roolissa 25 tehopistettä. Kellyn pääsääntöinen rooli Senatorsissa oli tappaa alivoimaa ja puolustaa hyvin. Kaudella 2006–2007 Kelly teki NHL-uransa ennätystehot, 82 ottelussa syntyneet 38 pistettä, ja jatkoi hyvää tahtiaan myös pudotuspeleissä, joissa Senators eteni finaaleihin, jotka se kuitenkin hävisi Anaheim Ducksille. Heinäkuussa 2007 Kelly teki seuran kanssa yksivuotisen jatkosopimuksen. Hänestä tuli kauden jälkeen vapaa pelaaja, mutta Kelly teki seuran kanssa nelivuotisen jatkosopimuksen kesäkuussa 2008.


title: Chris Kelly

text: Kelly aloitti kauden 2010–2011 Senatorsissa, mutta hänet kaupattiin helmikuussa 2011 Boston Bruinsiin vaihdossa toisen kierroksen varausvuoroon. Hän voitti Bruinsissa tuona kautena Stanley Cupin. Hän teki pudotuspeleissä 2011 13 tehopistettä, viisi maalia ja kahdeksan syöttöpistettä.


title: Halavasepikkä

text: Halavasepikkä ("Hylochares cruentatus") on sepiköiden heimoon kuuluva harvinainen kovakuoriaislaji, jota esiintyy vain Suomessa ja siellä vain muutamalla paikkakunnalla. Se on haapasepikän ("Hylochares populi") sisarlaji, joka on melko vasta eriytynyt. Halavasepikän kuvasi tieteelle uutena Lena Brüstle väitöstyönsä yhteydessä vuonna 2009.


title: Halavasepikkä

text: Halavasepikkä on 5–10 mm pitkä, muodoltaan pitkänomainen kovakuoriainen. Peitinsiipien ja etuselän reunat, tuntosarvet ja raajat ovat punaruskeat, mutta muuten kuoriainen on mustansävyinen. Peitinsiivissä on voimakkaat pitkittäisviirut, keskiruumiin selkäpuolella pitkittäisuurre ja reunoilla vinoja poikittaisuurteita. Halavasepikkä muistuttaa hyvin paljon haapasepikkää, jollaisena sitä aluksi pidettiinkin. Tarkemmin tutkittaessa lajit erottuvat selvästi toisistaan, sillä paitsi koiraan genitaaleissa, erottavia tuntomerkkejä löytyy myös tuntosarvista sekä etuselästä. Lisäksi lajien elintavoissa ja ravintokasvivalikoimassa on huomattava ero.


title: Halavasepikkä

text: Vähäisten ulkonäköerojen ja erittäin suppean esiintymisalueensa vuoksi halavasepikän arvellaan erottuneen omaksi lajikseen vasta viimeisen jääkauden päätyttyä Suomen alueella eli alle 8000 vuoden aikana.


title: Halavasepikkä

text: Halavasepikkä on sopeutunut lisääntymään tulvivien pienvesien rannoilla kasvavissa puumaisissa pajuissa, kuten halavissa ja mustuvapajuissa. Halavasepikkä on Suomen kotoperäinen laji, joka esiintyy vain Vantaan Mätäojalla, Pikkujärvellä ja Pitkäjärven Vantaan puoleisessa osassa. Aikaisemmin lajia on tavattu Paimiossa 1800-luvulla sekä Mynämäellä 1900-luvun alussa. Halavasepikän esiintyminen nimenomaan Vantaalla perustuu siihen, että alueen luontoa ei ole raivattu esimerkiksi siirtämällä kaatuneita puita ja tulvia ei ole estetty alueella.


title: Halavasepikkä

text: Mätäojan esiintymisalueelta kaadettiin talvella 2010–2011 puustoa, jossa lajia esiintyi. Nousseen hälyn vuoksi asiaa tutkittiin, ja vahinkoa korjattiin palauttamalla runkoja maastoon. Lajin levinneisyydestä tehdään uusi tutkimus. Tammikuussa 2012 Uudenmaan elinkeino-, liikenne- ja ympäristökeskus rajasi Mätäojalta lajin turvaamiseksi 23,2 hehtaarin suuruisen suojelualueen, jonka hävittäminen ja heikentäminen on kielletty.


title: Halavasepikkä

text: Halavasepikkä oli myös vuoden 2018 IHME-nykytaidefestivaalin keskiössä, sillä vuoden 2018 tilausteoksen aihe, Henrik Håkanssonin elokuva THE BEETLE käsittelee lajia. Teos käsittelee kuoriaisen kautta ympäristökysymyksiä sekä ihmisen ja muiden lajien suhdetta.


title: Gustaf Wesslau

text: Gustaf Wesslau (s. 5. helmikuuta 1985 Upplands Väsby, Ruotsi) on ruotsalainen jääkiekkomaalivahti, joka siirtyi kaudella 2015-2016 DEL-joukkue Kölner Haieen. Isokokoinen Wesslau toimii joukkueen ykkösmaalivahtina.


title: Gustaf Wesslau

text: Wesslau on Väsby IK:n kasvatti. Hän siirtyi jo juniori-ikäisenä sittemmin AIK:hon, jossa Wesslau voitti U16 SM:n kultaa vuonna 2001. Kaudella 2003–2004 Wesslau teki debyyttinsä miesten peleissä pelatessaan yhden ottelun HockeyAllsvenskanissa. AIK putosi kaudeksi 2004–2005 I-divisioonaan. Wesslau nousi siellä kuitenkin joukkueen ykkösmaalivahdiksi ja torjui AIK:n takaisin HockeyAllsvenskaniin keväällä 2005.


title: Gustaf Wesslau

text: Kauden 2005–2006 Wesslau aloitti AIK:n ykkösmaalivahtina HockeyAllsvenskanissa, mutta tammikuussa 2006 hän siirtyi pelaamaan samaa sarjaa Malmö Redhawksiin, jonka kanssa Wesslau teki kolmivuotisen sopimuksen. Hän jäi Malmössä kakkosmaalivahdiksi Corey Hirschille, mutta oli joukkueen mukana Malmön noustessa Elitserieniin keväällä 2006. Kauden 2006–2007 Wesslau aloitti Malmön kakkosmaalivahtina ja hän torjui Elitserien-debyyttikaudellaan 12 runkosarjaottelussa. Hän pelasi kauden aikana myös kaksi ottelua sarjatasoa alempana Almtuna IS:ssä. Maaliskuussa 2007 Wesslau purki sopimuksensa Malmön kanssa.


title: Gustaf Wesslau

text: Kauden 2007–2008 Wesslau pelasi HockeyAllsvenskan-joukkue Boråsissa. Toukokuussa 2008 hän solmi kaksivuotisen sopimuksen Djurgårdens IF:n kanssa. Wesslau nousi kaudella 2008–2009 joukkueen ykkösmaalivahdiksi ja hän torjui 33 runkosarjaottelussa. Seuraavalla kaudella 2009–2010 Wesslau torjui Djurgårdenille Elitserien-hopeaa.


title: Gustaf Wesslau

text: Huhtikuussa 2010 Wesslau teki yksivuotisen jatkosopimuksen Djurgårdenin kanssa, mutta toukokuussa 2010 NHL-varaamaton Wesslau teki yksivuotisen ja kaksisuuntaisen sopimuksen Columbus Blue Jacketsin kanssa ja siirtyi kaudeksi 2010–2011 sen organisaatioon. Hän pelasi koko kauden 2010–2011 ainoastaan Blue Jacketsin farmijoukkue Springfield Falconsissa, AHL:ssä, jossa Wesslau toimi kakkosmaalivahtina David LeNeveulle. Hän torjui AHL:ssä 31 runkosarjaottelussa.


title: Gustaf Wesslau

text: Kaudeksi 2011–2012 Wesslau palasi yksivuotisella sopimuksella Djurgårdeniin. Wesslau oli Djurgårdenin ykkösmaalivahti. Kausi päättyi karsintasarjaan, joissa joukkue putosi Allsvenskaniin. Wesslau teki kauden jälkeen kolmivuotisen sopimuksen Elitserienin HV71:n kanssa.


title: Gustaf Wesslau

text: Wesslau pelasi alle 18-vuotiaiden MM-kilpailuissa vuonna 2003. Hän toimi tuolloin Ruotsin kakkosmaalivahtina Christopher Heino-Lindbergille ja torjui vain yhdessä ottelussa.